Baždarević na sastanku s trenerima iz BiH: Želimo otvoriti vrata reprezentacije domaćim igračima - Klix.ba\nBaždarević na sastanku s trenerima iz BiH: Želimo otvoriti vrata reprezentacije domaćim igračima\n24.2.2015. u 13:07\nSelektor nogometne A reprezentacije BiH sastao se danas s trenerima premijerligaških klubova s ciljem uspostavljanja saradnje, čiji je cilj razmjena iskustava i pružanje mogućnosti igračima iz Premijer lige BiH da izbore mjesto u državnom timu.\nBaždarević je prije početka sastanka rekao da je jedan od ciljeva saradnje upoznavanje s kvalitetom igrača iz Premijer lige i traženje potencijalnih reprezentativaca.\n"Razgovarat ću s trenerima klubova, koji su mi prvi izvor informacija. Nadam se da ću dobro sarađivati s njima, jer je to način da se otvore vrata našim igračima iz domaćeg prvenstva. Trebat će vremena da steknem pravi uvid u kvalitet potencijalnih reprezentativaca", izjavio je Baždarević.\nOn je istakao da NSBiH radi na unapređenju kvaliteta domaćeg prvenstva, kako bi se nogometašima omogućilo da se izbore za poziv u državni tim.\n"Nije samo moja ideja da se u reprezentaciji nađu igrači iz Premijer lige, to žele i ljudi koje vode NSBiH. Mislim da bismo svi bili zadovoljni ukoliko bi igrači iz domaćeg prvenstva bili nagrađeni pozivom u državni tim. Na njima je da dobro rade, igraju i tako zasluže povjerenje i poziv. Treba učiniti sve da se podigne nivo kvaliteta Premijer lige. Na tome se konstantno radi, imamo programe i planove. Ovo je prvi sastanak i nadam se da ćemo i ubuduće imati dobru saradnju. Niko ne bi bio sretniji od mene da imamo deset reprezentativaca u skorom periodu", rekao je selektor BiH.\nU proteklom periodu je posjećivao i pratio igre aktuelnih reprezentativaca.\n"Dosta sam putovao, potrošio dosta vremena i nadam se da će to biti korisno već u martu", završio je Baždarević.\nPremijer liga BiH Mehmed Baždarević\nSrđan Stanić: Oporavak ide po planu, na teren se vraćam prije kraja sezone\n24.02.2015. u 13:32\nČetvrtfinale Regionalne lige: Košarkašice Čelika dočekuju Umana Reyer iz Venecije\n24.02.2015. u 12:46


Pacoli neće u Banjaluku – "zbog Dodikovih pretnji" - Balkanska\nPriština — Kosovski ministar spoljnih poslova Bedžet Pacoli otkazao je učešće na sastanku šefoma diplomarija SEECP, koji je zakazan za sredu u Banjaluci.\nOn je otkazao učešće nakon što mu je predsednik RS Milorad Dodik poručio kako je nepoželjan u tom gradu.\nBiH trenutno predsedava trenutno ovom inicijativom, pa je ministar spoljnih poslova Igor Crnadak svoje kolege iz regiona pozvao na neformalni sastanak u Banjaluci 5. septembra kako bi se razgovaralo o daljoj saradnji.\nPacoli je odustajanje od dolaska u Banjaluku objavio na svom Tviter nalogu upozoravajuči istovremeno kako su Dodik i njegovo bahato ponašanje razlog za zabrinutost svih.\n“Zbog pretnji koje je meni i mom predstavništvu stvorio predsednik RS Milorad Dodik, uprkos pozivnici ministra spoljnih poslova BiH Igora Crnadka otkazao sam učešće na neformalnom sastanku ministara spoljnih poslova zemalja članica SEECP-a u Banjaluci. Dodik predstavlja razlog za zabrinutost svih na zapadnom Balkanu”, napisao je Pacoli.\nDodik je u ponedeljak izjavio kako Pacoli “nije dobrodošao” u Banjaluku nazvavši ga ministrom “lažne države”, a dodao je i kako njegovu posetu vidi kao provokaciju usmerenu protiv RS.\nDodik je insistirao na činjenicu kako BiH nije priznala Kosovo i to zahvaljujući stavu vlasti RS, pa stoga ni kosovski zvaničnici ne mogu da dolaze tamo gde ih ne priznaju.\n— Behgjet Pacolli (@pacollibehgjet) 03. септембар 2018.\nTags: BANJALUKA, BEDŽET PACOLI, MILORAD DODIK


Potpredsednik Vlade Republike Srbije i ministar unutrašnjih poslova dr Nebojša Stefanović razgovarao je danas sa ambasadorom Republike Koreje Jo De Đongom o saradnji u oblasti e- uprave i sajber bezbednosti.\nMinistar Stefanović i ambasador De Đong složili su se da postoji prostor za unapređenje saradnje u domenu informacionih tehnologija, posebno imajući u vidu da je Koreja tehnološki veoma napredna zemlja.\nNaglasivši da će se u narednom periodu posebno raditi na unapređenju tehničko-tehnološke opremljenosti Ministarstva unutrašnjih poslova, Stefanović je istakao da su u tom smislu iskustva tehnološko razvijenih zemalja od velikog značaja.\nStefanović je pohvalio saradnju koja je ostvarena sa Korejskom agencijom za međunarodnu saradnju i podsetio da su pripadnici Ministarstva unutrašnjih poslova Republike Srbije učestvovali u obukama koje je organizovala ta agencija.


eKapija | Domaći obućari šiju konkurenciju - Očekuje se rekordna godina, povećane i plate radnicima\nIzvor: Nezavisne novine | Ponedjeljak, 18.10.2021.| 08:24\nDomaći obućari šiju konkurenciju - Očekuje se rekordna godina, povećane i plate radnicima\nIz Bosne i Hercegovine je za osam mjeseci ove godine izvezeno proizvoda iz industrije tekstila, odjeće i obuće u vrijednosti od 961,3 mil KM, što je povećanje za 8% u odnosu na isti period prethodne godine, podaci su Spoljnotrgovinske komore BiH.\nNaime, prema njihovim podacima, u prvih osam mjeseci prošle godine ove robe izvezeno je u vrijednosti nešto višoj od 892 mil KM, što znači da je izvoz ove godine u odnosu na prethodnu veći za oko 69 mil KM. Od svih tekstilnih i srodnih proizvoda koji su izvezeni najviše je izvezeno obuće, kamašni i sličnih proizvoda u iznosu nešto većem od 442 mil KM, zatim slijedi izvoz odjeće i pribora za odjeću, pletenih proizvoda sa nešto više od 181 mil KM, te odjeće i pribora za odjeću, osim pletenih, sa oko 180 mil KM.\n- Top izvozna tržišta odjeće i obuće su Hrvatska, u koju je za osam mjeseci ove godine izvezeno robe za 80,4 mil KM, zatim slijedi Francuska sa 32,6 mil KM, Njemačka sa 30,2 mi KM i Italija sa 23,7 mil KM - kazali su u Spoljnotrgovinskoj komori BiH.\nMarinko Umičević, tehnički direktor tvornice obuće Bema u Banjaluci, kazao je za Nezavisne da je industrija obuće u Republici Srpskoj u velikoj ekspanziji.\n- Prošla godina nas je zbog pandemije virusa korona uništila, ali evo sada smo opet u ekspanziji. Očekujemo dobru, rekordnu godinu, povećali smo i plate radnicima - naveo je Umičević.\n- Bez novih mašina nema veće produktivnosti. Mi smo u toku pandemije uložili milion KM u kupovinu mašina i povećali produktivnost, ali to nije dovoljno. Moramo iskoristiti ovu priliku i sada je naša šansa da se izborimo za bolji status i poboljšamo status naših radnika, inače ćemo ostati bez njih jer sve poskupljuje - naglasio je Umičević.\n- To je najviše zahvaljujući radu za velike inostrane kompanije, ali i organskim razvojem domaće tekstilne industrije. Ona je čak veća duplo od opšteg trenda oporavka BiH ekonomije, koja će biti između 3 i 4% - kazao je Čavalić.\n- Naše firme moraju i mogu iskoristiti ovu priliku povećane potražnje, te povećati izvoz. Ono što je bitno naglasiti da se usred rasta transportnih troškova otvara neka nova mogućnost sa zemljama Zapada i Evropske unije, jer su uvoz i trgovinske aktivnosti između Azije i EU zbog transportnih troškova otežani - zaključio je Čavalić.


Atlantic Grupa ti nudi mnogobrojne benefite; pored redovnih primanja i podsticajnog radnog okruženja, tu su i pokriveni troškovi za prevoz zaposlenih, božićnica i regres, razne pogodnosti i mogućnost napredovanja.\nZainteresovan/a si? Prijavi se i pruži nam priliku da se upoznamo.\nRado ćemo odgovoriti na sva vaša pitanja o prijavi i uslovima putem telefona: +381608103188


George Bush u Indiji | Politika | DW | 02.03.2006\nGeorge Bush u Indiji\nAmerički predjednik George Bush danas boravi u posjeti Indiji. Neizvjesno je još uvijek da li će Bushovi razgovori u New Delhiju rezultirati historijskim dogovorom o saradnji na nuklernom polju. Naime, Indija je najavila da će ukinuti zabranu uvoza nuklearne tehnike sa zapada, namjenjenu za korištenje u civilne svrhe. SAD su čini se spremne na postizanje posebnog dogovora, iako Indija nije potpisala ugovor o neširenju atomskog oružja.\nMamohan Singh i Georg Bush\nGeorge Bush i njegov domaćin, indijski premijer Mamohan Singh mogli bi ući u istoriju. Dogovor o nuklearnoj saradnji, centralna je tema tokom Bushove posjete Indiji. Ukoliko se postigne dogovor, Indija bi imala pristup zapadnoj tehnici potrebnoj za izgradnju novih atomskih postrojenja. Ova zemlja je od atomskog spora 1998. godine praktično izolovana. Sankcije su sada ukinute, iako Indija i dalje nije spremna da potpiše ugovor o neširenju atomskog oružja. SAD bi ukoliko se postigne sporazum, praktično indirektno priznale Indiju kao atomsku silu što bi u svijetu bio apsloutni izuzetak. O tome indijski premijer Mamohan Singh kaže:\n«Dogovorom bi Indija dobila mjesto koje joj pripada u svjetskom nuklearnom poretku. Istovremeno ćemo biti pozvani da budemo ravnopravni partner u međunarodnoj sasradnji u području razvoja civilne nuklearne energije.»\nIndiji koja bilježi privredni rast od osam odsto potrebna je dodatna energija. No, sporazum bi donio mnogo više, smatra indijski ekspert za pitanja sigurnosti Bharat Karnad:\n«Indijska vlada vjeruje da bi ovaj dogovor pospješio približavanje SAD. Taj osjećaj potvrđuje i američka vlada . Nuklearni sporazum bio bi više politički simbol nego ekonomska potreba za energijom.»\nNew Delhi očekuje da će Bushova posjeta dovesti do unapređenja strateškog partnerstva i da će poboljšati ekonomske odnose. Tokom hladnog rata su odnosi decenijama bili zategnuti, a nesvrstana Indija tražila je pomoć u Sovjetskom Savezu.\nIndisjki premijer Mamohan Singh ne smije međutim SAD previše izaći u susret. Komunisti od kojih zavisi i njegova politička sudbina već su se bunili jer je Indija podržala američku politiku prema Iranu. Nuklearni sporazum je sada odlučujući, smatra Karnad:\n« Postoji veliki pritisak javnosti. Vlada će pasti ukoliko se postignu dogovori na račun nacionalne sigurnosti. Ovaj rizik indijska vlada neće preuzeti. Biće postignut dogovor ali pod uvjetima koje Indija postavi.».


Pobedite ljubomoru: 7 saveta da sačuvate vezu | Cosmopolitan\nPobedite ljubomoru: 7 saveta da sačuvate vezu 0 Podeli PODELI TWEET POŠALJI E-MAIL\n27.12.2019. / 11:30 11:35\nAutor sofistankovic 27.12.2019. / 11:30 11:35\nDejt Veza Ljubomora Ljubav Ljubavni problemi


Mogerini zatražila suzdržanost Vučića i Tačija\nPREGOVORI Okončana još jedna runda dijaloga Beograda i Prištine\nTači, Mogerini i Vučić\nZavršena je još jedna runda dijaloga između presjednika Srbije i Kosova Aleksandra Vučića i Hašima Tačija pod predsjedavanjem visoke predstavnice za vanjsku politiku i sigurnost Evropske unije Federike Mogerini (Federica Mogherini).\nKako je saopćeno iz njenog ureda, EU od Srbije i Kosova traži da brzo demonstriraju svoju posvećenost dijalogu, obzirom na direktnu vezu između sveobuhvatne normalizacije međusobnih odnosa i konkretnih perspektiva za njihove aspiracije ulaska u EU.\n- Tokom razgovora s dvojicom predsjednika Mogerini je naglasila potrebu da Kosovo i Srbija osiguraju atmosferu koja je pogodna za dijalog i suzdrže se govora, djela i mjera koje su suprotne duhu normalizacije odnosa - istaknuto je u saopćenju.\nDodaje se i da će Mogerini, Taći i Vučić ostati u stalnoj komunikaciji "u narednim danima kako bi procijenili šta je urađeno nakon današnjeg sastanka".\nAleksandar Vučić Hašim Tači Federica Mogherini


idemo opet (baš me zanima kamo čemo finit ovaj put ) THE POST\nznate ono kad dan počne tako da Vas na ulazu u firmu dočeka ovo čudo prirode.....\niskordinirate se u 15-tak minuta,nazovete koga treba nazvat,hvala šefu i službi OZS-a,koji su mi dozvolili da cijelo radno vrijeme bude na toplom kod mene,hvala teti kuharici koja je narezala šunke i dala jedan dukat namaz da jede...\nnevjerojatan je osječaj kad Vam klupko od cca jedne kile,8 sati spava i prede bez prestanka,ostavite ga na stolici kad idete na marendu i tu ga i nađete....\ni konačno poslije posla odete do veta i on kaže da je sve OK,nema temperaturu ni mikrosporozu,da mu antibiotik (niš strašno mala ranica u ustima ne smeta jede ko lavica ), i dofurate je predivnim ljudima u novi dom\nzaboravite sve one zle komentare koje ste čuli i/ili dobili od zlih ljudi na račun Vašeg angažmana u pokušaju da ovaj svijet postane barem malkoc bolji,lijepši i šareniji i kažete....\nIn the end... it makes it worth...\ni odvrnete ovu stvar na najglasnije...i pokušavate pjevat a u stvari revete ko zadnji tovar ali baš Vas briga...\npi-es molin uredništvo blog.hr-a da ovaj post ne kelji na naslovnicu ili u raznorazne rubrike jer su ovo samo smušene misli jedong dječarca zarobljenog u tijelu nazovimo to odraslog muškarca koje želi podijelit samo sa odabranom ekipom...fala\nTroclana obitelj bez posla i uskoro bez krova nad glavom\nevo ovo prenosim sa ovog bloga\nevo i teksat.....\nUkratko zapocinjemo pricu o nasoj obitelji.Ja se zovem Sanja imam 42 godine,kcerka mi se zove Iva ona je 11 godina a zivotni partner Danijel koji je 28 godina. Zivimo u Osijeku. Prije tri godine sam se rastala i ostala sa svojom kcerkom sama.Tada sam upoznala Danijela i zapoceli smo zivot svi troje zajedno.Sve je bilo dobro radili smo oba dvoje i Iva je prihvatila Danijela kao svog oca.Prije godinu dana ostali smo oba dvoje bez posla i od onda je sve krenulo naopako.Od tada trazimo posao nazalost bezuspijesno.Posto nemamo vise nikakva primanja nemozemo placati vise stan niti djetetu omoguciti normalan zivot kao ostala dijeca sto imaju.Ja sam radila u tekstilu,Danijel je radio u odrzavanju okolisa.Na srecu dobili smo od dobrih ljudi posao u Konzumu na dva mjeseca na moru preko sezone nazalost nismo mogli ostati jer trenutno ne traze radnike za ostanak.Zahvalni smo na toj prilici sto nam se bila ukazala.Bili smo sretni jer smo s time uspijeli kupiti knjige i platiti jos jedan racun za stan.Nazalost nismo u mogucnosti da djetetu kupimo laptop za skolu i ostale stvari koje su potrebne za njezinu dob.Ovim putem trazimo posao,smjestaj za odrzavanje kod starijih ljudi ili u bilo kojem obliku i pomoc u hrani.Iskreno se nadamo da ima dobrih ljudi koji ce nam htjeti pomoci.\nZahvaljujemo se svim ljudima dobrog srca i dobre volje koji nam zele pomoci.\nukratko ljudima treba pomoć pa sad ako neko hoće neka ih kontaktira...\nuredištvu ovoga usranog bloga\nnapiso sam jedan lijepi post sa slikicama koje su govna naravno objavili na naslovnici iako sam to molio i prosio da ne rade (neki blogeri su ga i pročitali i kometirali)...post če bit vračen za koji dan u nadi da ga GOVNA neće objavit na naslovnici....\nSRAMITE SU UREDNICI BLOGA,STIDA VAS MOŽE BITI 100 MEILOVA SAM POSLAO DA MI NE OBJAVLJUJETE BLOG NA NASLOVNICI ILI BILO GDJE DRUGDJE.....CURA KOJA JE NA SLICI ČITA BLOG A NE ZNA DA GA JA PIŠEM ZAMISLITE KAKO JOJ JE BILO KAD SE UGLEDALA NA NASLOVNICI....\nljut sam ljut sam ka 100 gladnih pasa...zašto je tako teško shvatit da ima ljudi koji nisu egomanijaci koje boli kurac za naslovnice i fensišemsi blog sranja kome je draže kad šima napiše da je mislila da je povalio nešto sa strane nego 100 komentar od nekavih lezilebovića i dupelizaca.....zašto je tako teško shvatit jednostavne stvari....evo editiram ovaj post po 5 put i više stvarno ne znam šta da radim....jednostvno sam tužan....ja samo želim da ostanem mali,mali bezvezni bloger kojeg čita šačica ljudi i koje on ni sam ne znajuči zašto nasmije ili oraspoloži......jebenmu sve zašto je to tako teško shvatit...zar ja pišem neki stranjskim jezikom kojeg nikog u HR ne kapi?????\nponedjeljak oko 11 i 30 dolazi sms SI TI STAVIO SLIKU MALE MACE NA NASLOVNICU govna.hr.......fak,šit,gad demit jebentisve i ovo govno od portala i tako sve ja beštemijam i odgovaram DA JESAM....posipam se pepelom,pokrivam ušima izvinjavma i obečajem da ču joj prat auto do kraja života ako se ne ljuti.....MA DAJ NE SERI,NEGO ZAŠTO JA NE MOGU VIDIT SLIKE MOJE MAME I MACE NEGO SAMO NA NASLOVNICI UFA.....hehehe NIJE TVOJA MAMA NEGO TI.....tako da za koji dan ide ponovljeni post.....S ako čitaš ovo sorry još jednom....e da i dalje sam ljut na pizdune jer mi je blog "provaljen"\npi-es PIZDUNI IZ BLOG.HAERA SE NARAVO NISU UOPĆE UDOSTOJILI JAVIT I ISPRIČAT GLAVNO DA ONO ČUDO PRIRODE GNOJ PO KOMENTARIMA\njajca i ostalo\nsmrznuh se danas kad sam ovo pročitao...\na pušilo se u mladosti jako,jako puno,najbolja bila na ratištu kad je kolega donio neku domaću sa visa e ta je lupala divota ...i jelo također u kolaču ....pa žvakalo gljive i svaštanešta još bitno da je udaralo u ludu glavu .....\nzaratio sa telekomom,nećemo ga reklamirat samo ču reč da je govno švapsko,gospoda bi štedjela pa više ne šalju račune poštom nego sad ja moram otvarat nešto negdje i tu gledat kad če mi doć račun i tada platit....i da mogu stavit trajni nalog (besplatan mi) ali sad tjeram po svom HOČU FAKIG JEBENI RAČUN NA KUČNU ADRESU ....\notvorili smo i drugu frontu čisto da nam ne bude dosadno...zatražio ispisnicu iz sindikata pa se sad svi nešto uzjogunili da zašto,da kako....reko samo dosta je bilo to je smijurija a ne sindikat.....čekamo rasplet ali ne dam više ni kune za njihovo prežderavanje,opijanje i ostale pizdarije\nblog šteka zadnjih dana,ne rade komentari,neke blogerice ne mogu ni otvorit a baš se bila dobra rasprava otvorila u komentarima kod jedne\nveć po ure mantram gdje smjestit ovaj post,mislin u koju kategoriju....jebenti sve ko je izmislio da moram ovu švrljotinu negdje smjestit taj je jeo bunike garant\na evo se i ovo čudo prirode sa pjesmuljcima vratilo mašala


Hotel OBALA Rafailovići - Turistička agencija MAESTRAL Novi Sad\nHotel OBALA Rafailovići Letovanje Rafailovići Crna Gora\nNaslovna Letovanje Crna Gora Rafailovići Hotel OBALA Rafailovići\nHotel OBALA Rafailovići je kategorisan sa 3* i nalaze se na samoj obali mora u letovalištu Rafailovići. Hotel OBALA se sastoji od 2 zgrade. U prvoj zgradi je restoran u kojem se služe doručak i večera, i recepcija na kojoj se prijavljuju svi gosti kompleksa Obala (Hoteli Fontana, La Mer, Obala Plus, apartmani Obala Zelena, Obala Plava). U sklopu hotela je restoran na samoj obali mora, bar na plaži, sef na recepciji (uz doplatu).\nHOTEL OBALA RAFAILOVIĆI SMEŠTAJ\nSve sobe hotela su dizajnirane u mediteranskom stilu, što daje osećaj spokoja i udobnosti. Standarne sobe (strukture: francuski krevet ili dva odvojena), predviđene za smeštaj 2 do 3 odrasle osobe. Sobe su opremljene TWC-om, fenom, TV-om, klima uređajem i Wi-Fi (besplatno), mini frižiderom, neke sobe su sa terasom ili balkonom.\nUsluga: ND – noćenja sa doručkom /doručak švedski sto ili meni/ ili mogućnost doplate za PP – poluhotel /doručak švedski sto ili meni večera – meni izbor 3-5 jela/. Švedski sto – samoposluživanje uz asistenciju hotelskog osoblja (u skladu sa zdravstvenim preporukama lokalnih vlasti).\nHOTEL OBALA RAFAILOVIĆI GALERIJA\nHOTEL OBALA RAFAILOVIĆI CENOVNIK\nSoba 1/2 ND 22 28 32 37 32 28\n3.odrasla 20 25 29 34 29 25\nDete 2-12 11 14 16 19 16 14\nSoba 1/2 PP 30 36 40 45 40 36\n3.odrasla 28 33 37 42 37 33\nDete 2-12 19 22 24 27 24 22\nU slučaju da Vam smeštaj u objektu hotel OBALA Rafailovići ne odgovara pogledajte ostale ponude za smeštaj u letovalištu Rafailovići, kao i ostale ponude za smeštaj ukoliko je Vaša destinacija za letovanje 2021. Crna Gora.


Gradnja hala Veliki Rastovac - PraviMajstor®\nGradnja hala Veliki Rastovac\ngradnja hala Veliki Rastovac, izvođači za gradnju hale Veliki Rastovac, gradnja hale grubi radovi Veliki Rastovac.\nTrebam ponudu za čeličnu montažnu halu od najmanje 250 m2, da bočna visina bude najmanje 4 m, središnja najmanje 5 m te zatvorenu sa sve četiri strane, vrata mogu biti klizna. Veliki Rastovac\ntrebam ponudu za montažnu halu, interesira me hala 1000 m2 dim. 20 x 50 m. Veliki Rastovac\nTrebam ponudu za građevinske radove gradnje montažne hale. Veliki Rastovac\nTrebam ponudu za montažnu halu čelićne konstrukcije obloženu sendvić panelima 7 cm, dimenzija hale 7 x 21 x 4, troja velika garažna vrata, i troja mala ( bile bi tri garaže 7 x 8). Molim cijenu samo konstrukcije i cijenu sa panelima (bez temelja). Veliki Rastovac\nTrebam ponudu za montažnu halu čelicne konstrukcije obloženu sendvič panelima minimalno 5 cm debljine s jednim velikim garažnim vratima i jednim malim ulaznim. Dimenzije bi bile 10 × 15 × 4 m. Molimo okvirnu cijenu s montazom bez betonskih radova. Veliki Rastovac\nTrebam ponudu za montažnu halu. Dimenzije: širina 20 metara, dužina 25 metara; visina 5 metara. Pokrov i stranice sendvič lim debljine 100 mm, bez temelja isporuka i montaža. Veliki Rastovac\nTrebam ponudu za montažnu halu 1000 m2 visine 4,5 m ulaz. Veliki Rastovac\nTrebam ponudu za montažnu halu. Dimenzije hale su d 8 m × š 4 m × v 4 m. Zatvorena s tri strane. Vrata mogu biti dvokrilna ili rolo. Visina vrata min 3,5 m. Širina vrata min 3 m. Veliki Rastovac\n10090 Zagreb, Sunčani brijeg 40 ● CMS 21.038 - 6 / 64


PARTIZAN NIJE JEDINI: I Zvezda želi nekadašnjeg vunderkinda Porta, 'večiti' opet naciljali istu metu - Domaći fudbal, Fudbal, Top News\nHotSport»Domaći fudbal, Fudbal, Top News»PARTIZAN NIJE JEDINI: I Zvezda želi nekadašnjeg vunderkinda Porta, ‘večiti’ opet naciljali istu metu\nPetar Lazić| 2018-04-20T11:33:29+00:00\t20. apr 2018. 11:18|5 Comments|HotSport\nReč je o portugalskom internacionalcu koji će sasvim sigurno napustiti Sloveniju po isteku ugovora u junu.\nPortugalski mediji su juče mahom pisali o tome da bi nekadašnji omladinac Porta, Rikardo Alveš, ovoga leta mogao da pojača redove Partizana. Nakon odličnih partija za Olimpiju od leta 2015. godine kada je stigao u Sloveniju, Portugalcu ističe ugovor koji ne želi da produži sa timom iz Ljubljane.\nJoš u januaru su crno-beli bili zainteresovani za Alveša, ali je želja sada još intenzivnija pred velike promene u Humskoj na leto. Međutim, Partizan u ovoj trci nije usamljen. Sem Leha iz Poznanja i još nekoliko evropskih ekipa, među zainteresovanima je prema pisanju portugalske štampe i Crvena zvezda.\nCrveno-beli takođe prate nekadašnjeg mladog reprezentativca Portugala te je ovo samo jedan od primera u poslednjih par prelaznih rokova gde dva najveća srpska kluba žele istog igrača.\nsinisa 20.04.2018. at 11:58- Odgovori\t (0)\t (0)\nPartizan neka se povuce Zvezdi je potrebniji za Ligu sampiona a jos ni Sumu nisu resili.\nmix 20.04.2018. at 14:10- Odgovori\t (0)\t (0)\nMoze, Sinisaali prvo da vi povucete Partizana …. ahaha!\nNe mislim da je on igrac oko kojeg treba „ginuti“, ali ako vred kako tvrde , ….\nMilan 20.04.2018. at 14:28- Odgovori\t (0)\t (0)\nZasta da povucemo kastriranog partizana?\nINSTITUCIJA MORA DA SE ZADOVOLJI LEONARDOM 20.04.2018. at 14:54- Odgovori\t (0)\t (0)\nKAZU ZVEZDA NE ZALI NOVCA OCE U RUPU DA DOVEDE SUMU, PARTIZAN NECE NI DA CUJE ALI ZVEZDA UKLJUCUJE SVOJ NAJJACI ADUT NOVAC UZET OD GLADNOG NARODA!I ETO BISERA U RUPI!\nZVEZDA JE POBEDILA BRAVO RUPASI!\nLederhead 20.04.2018. at 18:40- Odgovori\t (0)\t (0)\nNarod je mnogo debeo, spadamo medju gajaznije u Evropi pa je cilj da se svi dovedemo u red! Zato je neophodno stezanje kaisha!!\nUmesto tri shnicle, dve dajemo Zvezdi i svi zadovoljni!\nTebi da damo malo pameti da bi mogli ostali da eazumeju tvoje nebulozne poruke!


Vrnjačka Banja važi za najlepšu banju Srbije i već godinama je u vrhu srpskog turizma. Iako razvoj turizma u velikoj meri duguje lekovitoj vodi, ipak su za status koji banja danas ima najzaslužniji ljudi koji su umeli da prepoznaju i iskoriste potencijale kojima ovaj kraj raspolaže. U blizini su planine Goč i Željin, skoro svi najznačajniji srpski manastiri, tvrđava Maglič i prelepa Ibarska dolina. Pored toga, veliki park i pešačke ulice, bašte, festivali i karnevali tokom cele godine učiniće da gostima nikada ne bude dosadno.\nVrnjačka Banja raspolaže sa sedam mineralnih izvora, a jedinstvena je u svetu po tome što jedan od izvora ima temperaturu ljudskog tela 36,5 ºC. Ovde se leče bolesti organa za varenje, šećerna bolest, hronična ginekološka oboljenja, degenerativni reumatizam. Za detaljniji spisak bolesti koje se mogu lečitu u Vrnjačkoj Banji, pogledajte stranicu Vrnjačka Banja - lečenje.\nU Vrnjačkoj Banji ima tridesetak hotela, sa oko 5.000 ležaja i još oko 10.000 postelja u privatnom smeštaju. Hoteli su uglavnom sa 3 i 4 zvezdice. Najzahtevnije posetioce čeka oko 300 luksuzno opremljenih apartmana i rezidencija. Osim klasičnih pansionskih usluga, gostima su na raspolaganju i saune, kuglane, zatvoreni i otvoreni bazeni, fitnes i velnes centri. Postoji i nekoliko kongresnih dvorana. Najveća od njih ima kapacitet 1.200 mesta.\nPoslednjih godina, Vrnjačka Banja se okrenula razvoju sportskog turizma pa je sve više gostiju koji dolaze na sportske pripreme, radničke sportske igre, rekreaciju...Postoje tri travnata fudbalska terena, atletska staza, sportska hala sa uslovima za košarku, odbojku, mali fudbal, rukomet, borilačke sportove, stoni tenis, bodi bilding. U centralnom parku na rspolaganju je velika šahovska tabla, na Goču je uređeno lovište i ski staza, a za ljubitelje ribolova, na Zapadnoj Moravi su uređene Podunavačke bare (10 km) gde se održavaju i sportska takmičenja.\nZa goste se organizuju posete manastirima i ostacima tvrđava na okolnim brdima. U dolini Ibra nalaze se najznačajniji manastiri Srbije, u moravskoj dolini su manastiri Kalenić, Ljubostinja, Naupara...Tu su ostaci tvrđava Maglič, Brvenik, Koznik. Centralna manifestacija je Vrnjački karneval koji za nekoliko dana okupi 100.000 ljudi. Pored toga treba pomenuti i festival filmskog scenarija, vrnjačke kulturne svečanosti, festival narodne i zabavne muzike, živu muziku na banjskim terasama, koncerte u centralnom parku, amfiteatru...\nTuristička organizacija VB\nNiš 125 km\nKraljevo 27 km\nSmederevo 170 km


Solarni sistemi (prenosni)\nPočetna » Razno » Solarni sistemi (prenosni)\nObjavljeno: 3. oktobra 2014. 16:56\nSolarni sistemi pogodni za vikendice, kampovanje, lov, ribolov, čamce i objekte bez napajanja sa el. energijom od 10W do 400W. Sistemi dolaze sa: 2 x sijalica štedna, 2 x usb port, nastavci za punjenje svih vrsta telefona, tableta, mogućnost punjenja i preko solarnog panela i preko struje (adapter), idikator stanja baterije. U najmanje sisteme ukorporiran radio sa USB portom i čitačem SD kartica za muziku! Vec od 150 e ! Tel. 069 222 722. Posjetite www.elvod.me\nPrenosni solarni sistemi\nListing ID: 712542eb32370669\nSuma od 0 + 2 =\nČlan od: 3. oktobra 2014.\nOstali oglasi od daconi81\nZadnji objavljeni oglasi od daconi81 »\nAparat za test VP 44 pumpi Tool Box\nJack Russell terrier Džek Rasel terijer\nPOBREŽJE: Prodaje se nova garsonjera, 19 m2 za 26.000 €, na DRUGOM spratu, komplet kuhinja, ulica Kralja Nikole


"Sloga" sa ministarkom Kisić Tepavčević o donošenju zakona o sindikatima | Društvo i ekonomija | Direktno\n07. 05. 2021. 17:57 1\n"Sloga" sa ministarkom Kisić Tepavčević o donošenju zakona o sindikatima\nPredsednik Sloge Željko Veselinović i potpredsednik sindikata Predrag Đurić, koji je i prvi čovek granskog sindikata zdravstva “Sloga” imali su danas sastanak u Ministarstvu rada sa ministarkom za rad, zapošljavanje, boračka i socijalna pitanja, prof. dr Darijom Kisić Tepavčević o tekućim stvarima i problemima koji se tiču administrativne prirode oko procedure registracije sindikata.\nPrema rečima Željka Veselinovića, ministarka Kisić Tepavčević je taj problem rešila na licu mesta, što je pokazuje da je izuzetno sposobna i operativna.\n- Na mene je lično ostavila utisak osobe koja se stvarno udubila u problematiku i za razliku prethodnih ministara je potpuno svesna ozbiljnosti resora kojim rukovodi i značaja koji sindikati i radnička klasa imaju u Srbiji - kaže Veselinović.\nKako navodi Veselinović, Sindikat "ne zanima ni reprezentativnost ni državni novac i zalažemo se isključivo za potpuno resetovanje sindikalnih odnosa u Srbiji i donošenje Zakona o sindikatima, pa makar to značilo privremeno gašenje svih sindikata kao nekada u Rumuniji".\n- Takođe, kroz razgovor je bilo reči i oko donošenja Zakona o štrajku, a mi smo kao sindikat prihvatili poziv da svojim učešćem i predlozima doprinesemo u svemu što može biti u korist radničke klase. Sve u svemu, sastanak u ministarstvu kroz otvoreni dijalog je pokazao veoma dobar primer kako bi i ostali ministri u Vladi trebalo da se ponašaju i da razgovaraju sa svim predstavnicima sindikata, bilo da su oni istomišljenici ili neistomisljenici - zaključuje Veselinović.\nŽeljko Veselinović Darija Kisić Tepavčević Sindikat "Sloga"\nUCENE I ZASTRAŠIVANJE "Radnicima Pošte pretili otkazima ako odu na protest!"\n"Ministarka, obezbedite radnicima osnovna prava!"\nKisić: Okupljanja u zatvorenom - još dugo neće biti\n28. 04. 2021. 16


November 2019 - Niška Inicijativa\nNov 30, 2019 Niška Inicijativa\nSvetska organizacija za prirodu (WWF) Adrija ocenila je danas da je stav premijerke Srbije Ane Brnabić da je zabrana izgradnje malih hidroelektrana potpuno besmislena u najmanju ruku rezultat neinformisanosti, a…\nNov 29, 2019 Niška Inicijativa\nNa zasedanju Skupštine grada 29.11.2019. imali smo nikad jače takmičenje odbornika vladajuće većine u poltronstvu i hvalospevima predsedniku Vučiću. Prosto je bilo neprijatno slušati kako su neki odbornici branili i…\nNov 28, 2019 Niška Inicijativa\nUsled odluke grada koja treba da pokrije nova dugovanja od 15 miliona dinara ove ustanove, ekipa Niške Inicijative je obišla kompleks ustanove Divljana. Na slikama koje su u tekstu, možemo…\nSrpska desnica u Nišu privilegovana, ostali na crnoj listi?\nNov 25, 2019 Niška Inicijativa\nPored više primera zadnjih godina o opstrukciji rada svih političkih i civilnih organizacija koje nisu po volji vladajućih struktura, nov primer je da Srpska desnica nema tih problema. Posle snimkom…\nNov 25, 2019 Srđan Nonić\nBezmozgaši koji upropašćavaju državu zarad lične koristi, oni koji im pomažu kao i „intelektualna elita ćutologa“ su zaboravili u procesu svojih uloga nekoliko stvari. Kad najzad ovladate jednom zemljom na…\nNov 24, 2019 Niška Inicijativa\nTri od četiri nove naplatne stanice oko Niša krenule su da se grade pre dobijanja građevinskih dozvola, od kojih se, tvrde u Nacionalnoj koaliciji za decentralizaciju, jedna čak gradi na…\nNov 20, 2019 Niška Inicijativa\nTokom jučerašnjeg dana, u gradskoj kući u Nišu organizovano je prezentovanje različitih projekata koji za cilj imaju pomoć pri integraciji informatičkih sistema u gradu i u zemlji. Takođe je vršena…


A-D Archives ⋆ Makeup&more - Šminka i ostalo\nKozmetika sa kojom su se neki od nas i ranije upoznali, jer dolazi iz Grčke, Apivita, od kraja prošle godine dostupna je i na policama naših apoteka. Apivita znači "život pčela" i u pitanju je kozmetika...\nDakle, dobrodošli na nastavak prethodnog posta na temu proizvoda koje imam već godinama. I koristim godinama. I koje iznova kupujem. Proizvodi koji mi nikad neće dosaditi, i koji sa pravom u mojim...\nNije da nemam omiljeni drogerijski puder svih vremena (Revlon ColorStay), ali nekako uvek mislim kako će se nekad, negde pojaviti bolji :) Bourjois Always Fabulous zvučao je kao dobar kandidat, pa sam...\nAvon je odmah na početku nove dekade odlučio da nas ubrzano teleportuje u budućnost :) Zahvaljujući najnovijim istraživanjima, došli su do revolucionarne formule koju su pretočili u male plave Avon...\nCartier La Panthere je moćan parfem. Parfem sa stavom. Inspirisan tradicijom ove kuće - panterom kao simbolom Cartier brenda, ali i istoimenim parfemom iz 1986. godine, nije ni čudo što je "moćan" prvi...\nDakle, proizvodi koje imam već godinama. I koristim godinama. I koje iznova kupujem. Proizvodi koji mi nikad neće dosaditi, i koji sa pravom u mojim kozmetičkim ormarima i ormarićima zauzimaju počasno...\nPre nekoliko dana sam imala priliku da treći put prisustvujem dolasku u Beograd Karima Sattara, internacionalnog make-up artista i ambasadora Dr. Hauschka kozmetike. Prošli put kada je bio u Beogradu, imala...\nJesen je kod mene u znaku hidratacije i lagane pripreme kože za jače tretmane koji sadrže više aktivnih sastojaka koje koristim od kasne jeseni sve do proleća, poput retinola i kiselina. Što se šminke...\nVeć smo zašli u jesen, ali ako ste bar malo kao ja, onda sigurno volite kad ste preplanuli. I volite da ta preplanulost potraje što duže. Ako je to slučaj, onda će vas zanimati ovaj post - predstavljam...\nPre nekoliko nedelja sam na Instagramu postavila anketu o tome da li volite i koristite vitamin C u kozmetici. Ispostavilo se da većina vas voli, dok su mi se neki javili i rekli kako bi ga rado koristili,...\nUvek sam imala problem da odaberem kremu za svoju mešovitu kožu sa masnom t-zonom. Plašila sam se da ne budu previše teške, masne, da mi ne začepe pore ili da jednostavno ne daju onaj osećaj masne ili...\nDanas vam pišem o jednom malom, ali sjajnom proizvodu - Clarins kremasta senka Ombre Iridescente. Ove senke se u prodaji nalaze već par godina, i ne znam kako sam tek skoro probala jednu od njih, s obzirom...\nZažmuri. Zamisli da šetaš pored mora. Da te maze topli zraci sunca, da ti kosa leprša na povetarcu, da čuješ šum talasa i u daljini nazireš samo plavo prostranstvo horizonta. Sad oseti mirise:...\nU jednom od ranijih postova sam vas upoznala sa novim proizvodom iz Avona. Justin Tissue Oil je ulje protiv strija, ožiljaka i fleka, i ja sam ga redovno koristila (ovde čestitam samoj sebi zato što...\nDanas vam pišem o mojim trenutnim favoritima kad je nega tela u pitanju. Leto je vreme kada volim lagane i brzoupijajuće teksture citrusniih i voćkasto-osvežavajućih nota, ali jesen.... jesen je već...\nJustine Tissue Oil nije prvo, a verovatno ni poslednje ulje namenjeno borbi protiv ožiljaka, strija i fleka koje će se naći u prodaji. Ali je prvo koje nam donosi Avon Srbija, i to ga donosi preko...\nO brendu prirodne kozmetike Dr Hauschka sam već dosta pisala na blogu, kao i o raznim njihovim proizvodima koje sam probala tokom poslednjih nekoliko godina. Neke proizvode volim i kupujem više puta, sa par...\nBabyliss četka za ravnanje kose sa jonima\nDa malo presečemo šminku, negu lica, parfeme i favorite, rešila sam da pišem o kosi. Kad pričamo o nezi, ima nekoliko preparata koji su poslednjih meseci prijali mojoj kosi, ali jedan - i to gedžet -...\nDa se razumemo: ja definitivno nisam ta ukrotiteljka. Ja sam sve osim toga :) Godinama se mučim sa viškom kilograma, već mesecima se koncentrišem da počnem sa dijetom i treningom kako...


Ivanov pozvao investitore iz Bugarske da dođu u Pirot | Pirot vesti\nPočetna/Lokalna samouprava/Ivanov pozvao investitore iz Bugarske da dođu u Pirot\nVlasnik kompanije “Ireli” Ivan Ivanov, koja gradi pogod za preradu drveta u Pirotu pozvao je danas investitore iz Bugarske da investiraju u Pirot. Ivanov je danas na Investicionom forumu u Sofiji preneo svoja odlična iskustva iz Pirota, odličnu saradnju sa lokalnom samoupravom i pozvao velike investitore iz Bugarske da dođu u Pirot.\nOvom skupu prisustvovali su predstavnici Slobodne zone Pirot kao i gradonačelnik Pirota mr Vladan Vasić. Vasić je najavio da je dobra vest da će jedna bugarska firma koja radi u Pirotu da širi kapacitete i upošljava nove ljude.\n-U Pirotu radi, pre svega u Slobodnoj zoni 60 bugarskih firmi. Od toga su 2ldve proizvodne. Jedna je Best tabaco koja zaposljava 60 radnika i proizvodi filter za cigarete i omote za cigarete, rade već 4 god i sad će da se šire. Druga je Ireli koja kreće da gradi fabriku za preradu drveta-kazao ja Vasić za Pirotske vesti.\nIvica Dačić posetio Babušnicu i Pirot, pozvao građane da…\nIvanov: Ponosan sam na projekte Deponije koje realizujemo uz…\nNebojša Ivanov - Još jedna važna investicija na Regionalnoj…\nGradonačelnik Vasić danas primio drugu dozu vakcine i pozvao…\nDr Ilić: Povećati stepen imunizacije i veću pažnju posvetiti ne covid pacijentima\nStoletne sadnice lipa sveže “podšišane”. Cilj je da drvoredi budu stabilniji i otporniji na jak vetar i nepogode


Panerai Luminor Marina Automatic Acciaio 44 - PAM01104 - Vesti - Panerai Časovnici - Panerai Satovi - Panerai Sat - Panerai Beograd\nSimbol apsolutne svestranosti\nOriginalno osmišljeni za podvodnu upotrebu, časovnici ateljea Panerai tradicionalno su poznati i po svedenom dizajnu koji doprinosi nenadmašnom očitavanju u uslovima slabog osvetljenja. Danas, kompanija Panerai kreira časovnike i mehanizme u okviru radionice u Nojšatelu, spajajući autentični italijanski stil i nasleđe sa švajcarskom izvrsnošću časovničarstva.\nKlasičan Panerai izgled verziju PAM01104 estetski čini univerzalno nosivom i modelom nenadmašne svestranosti. Prekriven safirnim kristalom otpornim na ogrebotine, brojčanik prikazuje indekse i arapske brojeve uz tretman sjaja koji omogućava besprekorno očitavanje vremena u mraku i pod vodom\nPanerai Luminor Marina Automatic Acciaio (model poznat po referenci PAM01104) promoviše kućište od nerđajućeg čelika sa robustnom krunicom koja je zaštićena prepoznatljivim patentom. Zahvaljujući pouzdanom rešenju, Panerai Luminor Marina Automatic 44 skladno kombinuje elegantnu siluetu koja savršeno pristaje poslovnom odelu, uz potencijale kućišta impresivnih ronilačkih performansi.\nPosvećenost detaljima prilikom izrade prestižnih ronilačkih modela atelje Panerai potvrdio je stvaranjem Radiomir iluminacije, koja je garantovala podvodno očitavanje. Uprkos neospornoj eleganciji PAM01104 nastavlja tradiciju univerzalnosti pa je savršen izbor za ronilačke avanture, ali i kao svakodnevna podrška u poslovnim izazovima\nPrepoznatljiv po harizmi, čuven po performansama\nKao simbol luksuznog sportskog časovnika, Panerai Luminor Marina Automatic 44 predstavlja harmoniju nostalgične pojave i funkcija koje će podržati savremeni životni ritam.\nAutentična forma kućišta veličine 44 mm izrađena je od prvoklasnog AISI nerđajućeg čelika, materijala koji garantuje čvrstinu, antialergijska svojstva i prijatan kontakt sa kožom.\nZa ljubitelje preciznosti i pedantne izrade predlažemo časovnik Luminor Marina Automatic Acciaio 44. Predstavljen na smeđem kožnom kaišu, ovaj svestrani model afirmiše ergonomski crni brojčanik i niz praktičnih fukcija\nU pogledu estetike, atelje Panerai postigao je nesvakidašnju simetriju podbrojčanikom male sekundare na poziciji 9 časova, dok je datum u mesecu predstavljen na polju za 3 časa, uz dodatak praktičnog uvećanja\nCrni brojčanik dekorisan je velikim arapskim oznakama, satnim markerima te šarmantno oblikovanim kazaljkama sa sjajem koji u svim uslovima jasno ilustruje časove i minute.\nErgonomski nenadmašno osmišljen, brojčanik je ugostio simetričan prikaz sekundi i polje datuma u mesecu.\nZa tačan i pouzdan rad zadužen je mehanički samonavijajuči kalibar OP XXX, besprekorno sastavljen od 170 komponenti i 25 rubina koji raspolaže rezervom snage od 50 časova. Poštujući tradiciju, Panerai promoviše i vodootpornost od 300 metara.\nKako bi savršeno zaokružili oblik zgloba, svi kaiševi ateljea Panerai dizajnirani su tako da se besprekorno integrišu u autentičnu formu kućišta. U stil modela Panerai Luminor Marina Automatic Acciaio 44 je ovom prilikom uklopljena narukvica od smeđe kože, sa diskretnim detaljima i suptilnim kontrastom svetlijeg konca.\nPanerai časovnici se smatraju značajnim delom slagalice uspeha i poslovnog imidža, pa ni Luminor Marina Automatic Acciaio 44 nije izuzetak\nKao svojevrsni omaž nasleđu, narukvicu kolekcije Luminor odlikuje vitak profil koji daje elegantan izgled čak i u kombinaciji sa poslovnim odelom, uz zagarantovanu udobnost prilikom nošenja.\nBrojčanik: Crni sa sjajnim arapskim brojevima i satnim markerima. Datum na 3 časa, sekunde na 9 časova.\nMaterijal: AISI 316L Kućište od nerđajućeg čelika\nMaloprodajna vrednost: 6'800 EUR


Inicijativa za sanaciju javne rasvjete na području Alipašinog Polja i sanaciju sportskih igrališta na području B i C faze\nDr Sanjin Saračević, Predsjednik Kluba vijećnika SDP BiH Novi Grad Sarajevo\nNa 22. sjednici Opštinskog vijeća Novi Grad Sarajevo Klub vijećnika SDP BiH pokrenuo 11 inicijativa i postavio 7 pitanja.\nVijećnici SDP BiH u Opštinskom vijeću Novi Grad Sarajevo, Omar Himzanija i Sanjin Saračević uputili su inicijativu za sanaciju javne rasvjete na području Alipašinog Polja (A, B i C faza). Centralni trgovi, parkovi kao i parking mjesta navedenog područja nisu dovoljno osvijetljeni te u značajnoj mjeri smanjuju kvalitet života i dodatno stvaraju osjećaj manje sigurnosti stanovnika.\nPored ove pokrenute su i inicijative za sanaciju dva sportska igrališta.\nSanaciju igrališta koje se nalazi na univerezalnoj sportskoj plohi na Alipašinom Polju C faza, iza ulice Bosanska od broja 6 do 9, a koje bi uključivalo i postavljanje zaštitne ograde. Obzirom na frekventnost igrališta kojeg koriste svi stanovnici navedenog naselja isti smatramo prioritetnim u smislu potrebne sanacije, a ista da se izvrši tokom ove kalendarske godine. Jedan broj građana se i prije nekoliko mjeseci pismeno obratio istom inicijativom na koju nisu dobili odgovor.\nSanaciju igrališta (nabavka sportskog mobilijara – golovi) i renoviranje postojeće ograde u ulici Semira Frašte od broja 1 do broja 8. Obzirom na devastiranost navedenog igrališta, danas više ne služi prvobitnoj namjeni, zapušteno je i često predstavlja mjesto okupljanja narkomana. Molim nadležnu službu za, pored odgovora da će ista biti razmatrana prilikom predlaganja prioriteta, pismeno očitovanje o stanju navedenog igrališta i stepenu prioriteta za njenu sanaciju.\n> Omogućiti online objavu registra koncesija u Kantonu Sarajevo\n> Izgradnju tramvajske pruge do Hrasnice SDA vješto zloupotrebljava u predizborne svrhe


Vila ANNA | Nei Pori | Leto 2021 | Grčka apartmani | GlobusNis Vila ANNA | Nei Pori | Leto 2021 | Grčka apartmani | GlobusNis\nSve smeštajne jedinice poseduju kompletno opremljenu kuhinju (rešo, posuđe, mali frižder), kupatilo sa tušem, satelitski TV, Wi-Fi i klima uređaj\nRaspolaže trokrevetnim studijima i trokrevetnim studijima sa pomoćnim ležajem, kao i petokrevetnim dupleksima.\nSve smeštajne jedinice poseduju kompletno opremljenu kuhinju (rešo, posuđe, mali frižder), kupatilo sa tušem, satelitski TV, Wi-Fi i klima uređaj (doplata se vrši na licu mesta prema cenovniku). Svaka terasa poseduje garnituru za sedenje.\nU okviru programa “Letovanje 2021“ gostima je na raspolaganju besplatno korišćenje interneta (u periodu od 01.06 do 01.10.2021. – agencija ne može garantovati brzinu interneta i nije odgovorna u slučaju slabog signala ili njegovog nestanka usled tehničkih problema).\nANNA 2 1/2+1 STD 129* 139 189 229 259 279 289 289 279 209 169* 109*\n3 1/3 STD 109* 119 149 179 199 219 229 229 219 159 149* 99*\n4 1/4 STD 99* 99 119 149 169 179 189 189 179 139 129* 89*\nANNA 2 1/2+1 STD 129* 169 219 259 289 309 319 319 309 239 169* 109*\n3 1/3 STD 109* 149 179 209 229 249 259 259 249 189 149* 99*\n4 1/4 STD 99* 129 149 179 199 209 219 219 209 169 129* 89*


Počela isplata drugog dela februarskih penzija - TopVesti.rs\nPotpuna zabrana kretanja – Kragujevac je danas bio pust\nPrazne niške ulice u vreme najdužeg policijskog časa do sada\nCrveni krst Kragujevca poziva davaoce svih krvih grupa da sutra daju krv\nOvo je istina koju Vučić ne sme da saopšti narodu (Petrović, Zlatanović)\nPočela isplata drugog dela februarskih penzija\nIsplate penzija za drugi deo februara 2020. počela je danas i vršiće se uz posebna ovlašćenja, kao i putem dostave. Građani koji nisu nikoga ovlastili za podizanje penzija to mogu da urade posebnim ovlašćenjem za osobu koja će to učiniti umesto njih. Ovlašćenje se može nabaviti na šalterima bilo koje pošte ili banke, preuzeti sa sajta Narodne banke\nBEOGRAD - Vlada Srbije otvorila je kontakt centar za javljanje pritužbi na rad banaka u vezi sa isplatom penzija. Premijerka Ana Brnabić je juče u konsultacijama sa predsednikom Srbije Aleksandrom Vučićem donela odluku da se omogući isplata penzija uz izdvanje posebnih ovlašćenja, kao i putem dostave, podsećaju iz vlade. Narodna banka Srbije je banakama\nBEOGRAD - Banka Poštanska štedionica je saopštila da je počela isplatu drugog dela februarske penzije na 184 lokacije, na kojima je od danas omogućila, za sve korisnike penzija sa navršenih 65 i više godina, isplatu i putem jednokratnog ovlašćenja koje nije potrebno overavati. Izdavanje ovlašćenja mora se obaviti beskontaktno, napominju iz Banke i\nVlada Srbije otvorila je kontakt centar na koji se mogu javiti građani koji imaju problema sa radom banaka, a u vezi sa isplatom penzija, saopšteno je danas iz Vlade. Građani mogu pisati na imejl adresu: [email protected], odnosno mogu se javiti na telefon 011/ 7350 560. Podseća se da su, u skladu sa jučerašnjom odlukom koju je donela pedsednica\nAko ovo ne uradite, može da vam se desi da ne dobijete ono što vam pripada!\nVlada Srbije otvorila je kontakt centar za javljanje pritužbi na rad banaka u vezi sa isplatom penzija. Penzioneri, Foto: Alo!/Vladimir Marković Zovu ga Srpski doktor Haus, a od kada je krenula epidemija korone, njegove reči su spas 24.03.2020. 18:36 Premijerka Ana Brnabić je juče u konsultacijama sa predsednikom Srbije Aleksandrom Vučićem donela odluku\nFoto: Nenad Mihajlović / RAS Srbija Vlada Srbije otvorila je kontakt centar za javljanje pritužbi na rad banaka u vezi sa isplatom penzija. U skladu sa jučerašnjom odlukom koju je donela pedsednica Vlade Republike Srbije Ana Brnabić, u konsultacijama sa predsednikom Republike Srbije, isplate penzija za građane omogućena je uz izdavanje posebnih ovlašćenja,\nSremska Mitrovica – Isplate penzija za građane vršiće se uz posebna ovlašćenja, kao i putem dostave. Počevši od utorka, 24. marta, građani koji prethodno nisu ovlastili nikoga za podizanje penzija, mogu to da urade posebnim ovlašćenjem za lice koje će u njihovo ime i za njihov račun, uz posedovanje svoje i njihove lične karte, podići unapred definisan\nAko vam se slučajno dogodilo da imate problem...\nVlada Srbije otvorila je kontakt centar za javljanje pritužbi na rad banaka u vezi sa isplatom penzija. Mobilni telefon, poruke, sms, kuckanje, Foto: Profimedia Premijerka Ana Brnabić je juče u konsultacijama sa predsednikom Srbije Aleksandrom Vučićem donela odluku da se omogući isplata penzija uz izdvanje posebnih ovlašćenja, kao i putem dostave,\nFoto: Tanjug/Jaroslav Pap U skladu sa jučerašnjom odlukom koju je donela pedsednica Vlade Republike Srbije Ana Brnabić, u konsultacijama sa predsednikom Republike Srbije, isplate penzija za građane omogućena je uz izdavanje posebnih ovlašćenja, kao i putem dostave. Narodna banka Srbije dostavila je bankama detaljnu instrukciju za postupanje prema korisnicima\n(UŽIVO) U Srbiji 1.908 slučajeva korona virusa, 51 osoba preminula\nRFZO: Zaštitne opreme dovoljno,u bolnice ide svakodnevno\nŽIVOT NA ČEKANJU Kako izgleda biti JEDAN JEDINI ŠETAČ u srpskom gradu žarištu korona virusa\nĐURIĆ: U srpskim sredinam 4 nova slučaja, ukupno 27 zaraženih koronom


HOAS U VELIKOJ BRITANIJI, LJUDI OGORČENI\n26.12.2019. 18:05h 26.12.2019. 18:16h\nFred Talbot, osuđeni pedofil, pušten je prošlog petka na slobodu, a odlužilo je samo polovinu kazne. Danas je viđen u Boudonu kako slobodno šeta ulicom. Građani Velike Britanije su besni na svoje pravosuđe, a žrtve su preplašene.\nNekadašnji voditelj vremenske prognoze uhvaćen je danas kako šeta sa jednom ženom u mestu Boudon u kojem sada živi.\nDok je radio kao nastavnik biologije u Altrinham školi gramatike Talbot je zlostavljao decu.\nOsuđen je na pet godina zatvora 2015. godine zbog seksualnog zlostavljanja dvojice dečaka, a onda je 2016. dobio još pet godina zatvora zbog napastvovanja sedam dečaka na školskim izletima.\nEx-weatherman Fred Talbot jailed for four years over sex offences against young boyshttps://t.co/c1R9blNklR pic.twitter.com/3Gj3i8CYu6\n— ITV News (@itvnews) 15. јун 2017.\n"Ogorčen sam što nije u zatvoru, što je slobodan čovek. Muka mi je", rekla je jedna žrtva. Kada je zlostavljan imao samo 14 godina.\nZločini počinjeni nad dečacima uzrasta od 15 do 17 godina dogodili su se u periodu od 1978. do 1981. godine, tokom ekskurzija koje je organizovala škola. Žrtve koje sada imaju oko 50 godina su tada detaljno opisale kako je Fred Tolbot koristio svoj položaj da ih dovede u situacije kada može da se seksualno iživljava.\nEx-TV weatherman Fred Talbot found guilty of indecently assaulting two teenage boys by a court in Manchester http://t.co/MfL7vuKMBg\n— BBC Breaking News (@BBCBreaking) 13. фебруар 2015.\nTolbot je dečake zlostavljao i noću kada su izolovani od druge dece ili u pijanom stanju.\nTokom suđenja čule su se stravične ispovesti žrtava, a javnost je već tada bila ogorčena jer je Fred Tolbot oslobođen za još dva slučaja napastvovanja sa navodima suda da nema dovoljno dokaza i da su iskazi svedoka nejasni.\nDanas se ogorčenost Britanaca mogla osetiti u vazduhu Boudona, jer je gnusni pedofil odslužio samo polovinu kazne i sada je slobodan jednako kao i njegove žrtve.\nŠOKANTNO OTKRIĆE U NEMAČKOJ: Dečaka (15), nestalog pre dve godine, pronašli u ormaru pedofila!\nVelika Britanijažrtvesilovateljpedofiloslobođenpušten iz zatvorakazna


MyCity » Zabava, humor, vicevi » Linux pobedio na sajtu Windows ljubitelja\nPoslao: 03 Maj 2005 16:33\nsajt je inace za one koji imaju Microsoft diplomu... neki njihov comunity...\ntako je to, kada se kache sa hakerima\np.s. a sto je najveca fora, zagovornici closed-source-a koriste open-source PHP i open-source PHP-NUKE\nPoslao: 03 Maj 2005 20:52\nMeni je javljeno pre neki dan za to glasanje, naravno odmah sam i ja javio mnogima itd... eto rezultata\nInace u ranijim anketama na sajtu bilo je 5-10 glasaca, a u ovoj 166, znaci i odziv je neverovatno skocio\nmeni izgleda to glupo. promovisu Microsoft proizvode (govorim generalno), a saj uradjen u PHPu... totalno bezveze.\nkao kada bi MSov site bio uradjen u JSPu...\na da je smesno i jeste\nPoslao: 04 Maj 2005 12:52\nsamo zato sto je extenzija php ne mora da znaci da i koriste php\nmada vidim ne koriste ni IIS nego Apache\nPoslao: 04 Maj 2005 13:19\nda, ali kada vec menjaju extenziju, glupo je da stave .php...\nda se ja pitam, ja bih stavio neku moju extenziju, ali ne daju mi\ndobro, mogu kod sebe u lokalu da menjam\na jos i koriste Apache... cccc\nmogli su makar IIS koristiti, a samo instalirati onaj dodatak za PHP...\nPoslao: 05 Maj 2005 02:41\nobratite paznju na drugu vest\nsad ce MSCE-evci da mi haxuju sajt\nPoslao: 05 Maj 2005 08:07\n> Zahvaljujemo Predragu Damnjanoviću na ovom interesantnom linku.\ne Peco, Peco\nPoslao: 05 Maj 2005 09:10\n@Bone Collector, @Snoopy\nMalo teže IIS na UNIX servere\nDopuna: 05 Maj 2005 10:10\nA ja hvalim Microsoft svima....\nJoš jedna bruka za Microsoft\nMRKY ::A ja hvalim Microsoft svima....\nLepo ga hvalis Samo napred...\nPoslao: 05 Maj 2005 22:46\npa nije glupo, bas je poenta da stavis extenziju php, ako stavis neku nepoznatu extenziju to je odmah sumnjivo\nUkupno su 755 korisnika na forumu :: 27 registrovanih, 3 sakrivenih i 725 gosta :: [ Administrator ] [ Supermoderator ] [ Moderator ] :: Detaljnije\nKorisnici trenutno na forumu: A.R.Chafee.Jr., alkatraz080, Atomski čoban, BlackPhantom, bojank, cvrle312, FOX, goxin, h8propaganda, ILGromovnik, ivan1973, June Delas, Lieutenant, Markogrozni, MB120mm, mercedesamg, Mercury, mnn2, nenad81, Neo BetOnBit, pavle_pzs, Regrut Boskica, Sirius, Toni, vlvl, voyas, 223223


Smanjenje zagađenja vazduha biće finansirano od strane Ministarstva zaštite životne sredine! ROK ZA PRIJAVE 16. FEBRUAR - Svrljiske novine\nMinistarka zaštite životne sredine u Vladi Republike Srbije Irena Vujović saopštila je danas da je ovo ministarstvo raspisalo tri javna konkursa, kojima je predviđeno ukupno 400 miliona dinara za podršku lokalnim samoupravama za projekte kojima je cilj smanjenje zagađenja vazduha.\nVujović je tim povodom istakla da je resorno ministarstvo odlučno u nameri da podstakne lokalne samouprave da reaguju što hitnije i rešavaju problem zagađenja vazduha.\nJednim konkursom smo opredelili 200 miliona dinara za obnovu starih kotlarnica, dok je za drugi konkurs obezbeđeno 100 miliona dinara za projekte sufinansiranja smanjenja zagađenja vazduha poreklom iz individualnih izvora, precizirala je ona.\nMinistarka je navela da je za treći konkurs izdvojeno 100 miliona dinara za pošumljavanje kako bi se poboljšao kvalitet vazduha.\nOpširnije o svemu na sajtu Ministarstva.\nPrema njenim rečima, rok za prijavu na sva tri konkursa je 16. februar, a pravo učešća imaju svi gradovi, opštine i gradske opštine.\nKonkursima je predviđeno da Ministarstvo zaštite životne sredine finansira 80 odsto opravdanih troškova projekta, dok učešće korisnika iznosi 20 odsto.\nOdluku o projektima koji će biti sufinansirani doneće posebna konkursna komisija, a ministarka će u narednim danima formirati tri takva tela prilagođena svakom konkursu.\nProjekti će biti birani prema unapred utvrđenim kriterijumima, a preliminarna rang-lista biće objavljena na sajtu Ministarstva i eUprave, u roku od najviše 60 dana od isteka roka za prijavu.\nKada je reč o konkursu za nabavku, zamenu, rekonstrukciju i sanaciju kotlarnica za grejanje, kao i individualnih ložišta, neki od najvažnijih kriterijuma su značaj projekta za životnu sredinu, stepen uticaja i ugroženosti životne sredine.\nGlavni kriterijumi konkursa za sufinansiranje projekata pošumljavanja degradiranih, zaštićenih, javnih i drugih površina gde postoji takva potreba, biće opšti uticaj na životnu sredinu i stepen razvijenosti lokalne samouprave.\nViše informacija i potrebna konkursna dokumentacija dostupni su na portalima www.ekologija.gov.rs i www.euprava.gov.rs.\nZa sve dodatne informacije možete se obratiti Ministarstvu na sledeće imejl adrese: [email protected], [email protected], [email protected] ili posetite https://www.ekologija.gov.rs/informacije-od-javnog-znacaja/konkursi.\nPrevPrethodnaZa vakcinaciju protiv koronavirusa se prijavilo više od 850.000 ljudi\nSledećaPonovo raste broj zaraženih koronavirusom u SrbijiNext


SEEBBE - Početna strana\nSpecijalizovana međunarodna manifestacija koja obuhvata najrazličitije segmente građevinske industrije – od istraživanja i projektovanja, preko izgradnje i održavanja objekata u visokogradnji, niskogradnji i hidrogradnji, do predstavljanja najsavremenijih materijala, građevinskih mašina, uređaja i alata. Upotpunjuju ga i različiti načini adaptacije, rekonstrukcije i restauracije, kao i promocija starih zanata koji su druga krajnost savremenim informacionim tehnologijama i modernom upravljanju projektima. Kao finalna delatnost, deo Sajma građevinarstva je i opremanje enterijera.\n*** Registracija na portalu se zatvara 25.04.2022. u ponoć\nBosna i Hercegovina 22\nRuska Federacija 4\nUkupan broj učesnika798


Naša tema će biti rat u sasvim apstraktnom smislu i njegova veza sa ideologijom. Kada kažem "rat", onda ne mislim na Heraklitov rat shvaćen kao borba suprotnosti i takmičenje koje pokreće život, već na rat u negativnom smislu, kao sredstvo da se zadovolji želja da neko drugi nestane, da bude potpuno poništen. To je apstraktna osobina rata koja nas interesuje - on je stanje u kome želimo da drugi ne postoji - ne samo da bude nadvladan ili da prizna našu pobedu u jednom slučaju, nego da bude izbačen iz takmičenja, da nestane.\nPošto su ljudi daleko od savršenih bića, ovaj rat je prisutan u velikom broju oblika. Da pođemo od najformalnijeg: uvek kada drugima u ozbiljnoj situaciji uskraćujemo istinu, mi ih stavljamo u ovaj položaj poništenosti. To je zbog toga što je osnovni izraz pripadnosti zajednici i jednakosti sa drugima - pravo da se upotrebi vlastita pamet da se na osnovu svega što se može znati dođe do istine i kasnije u skladu sa tim dela. Svako ko naknadno otkrije da nije znao nešto što je u okviru neke situacije morao da zna kao član neke zajednice, otkriva i da je makar u tom slučaju tretiran kao da ne postoji, i da će nastaviti da bude tako tretiran, jer je strani koja mu je uskratila istinu u interesu da se to ne sazna. Veza ovih stavova sa ideologijom je u tome što su ideologije organizovan način da se istina drži u okvirima koji su u interesu neke grupe. Zbog toga su ideologije nevidljivi, verbalni i prikriveni ratovi između grupa. Ideologije rat premeštaju iz sfere materijalne realnosti u svet kvazi-ideja koje sada služe samo tome da se postojanje i prava nekog drugog dovedu u pitanje i povežu sa nečim negativnim. Ne treba da nas čudi što je rat u ideologiji prikriven: kao što je nužan element laži to da ona mora izgledati kao istina, tako se i ideologija koja sužava naš pogled na istinu mora predstavljati kao nepristrasan stav koji uzima u obzir celu istinu i služi opštem dobru.\nBudući u osnovi usmerene na borbu koja poništava, ideologije će u manjoj ili većoj meri prerastati u pravi oružani rat. Ono što je ovde važno je da ideologije prethode ratu, prate ga i mogu da ga nadžive. Budući da se one stalno skrivaju pod velom objektivne istine, na njih će slabije delovati ograničenja koja, srećom, dovode do završetka ratova u realnom svetu. Oružani ratovi se okončavaju zbog pobede jedne strane, iscrpljenosti ili volje neke treće strane, jače od onih koje su bile u ratu. Ali, ovaj rat se može nastaviti drugim sredstvima, ili može ostati u drugim sredstvima, tako da je, da bi se došlo do pravog mira, potrebno uraditi nešto sasvim drugačije od fizičkog primoravanja strana na mir. Potrebno je napustiti samu logiku rata.\nA rat ima svoju logiku, gde ne mislimo na neku pravilnost u izbijanju ovih ili onih događaja u toku rata, nego na opšte stavove koje strane zauzimaju kada su u ratu. Ti stavovi su najglasnije eksplicirani u toku oružanog sukoba, ali, ako se opišu na dovoljno opšti način, vidi se da mogu da važe i pre i nakon sukoba.\nEvo nekih od stavova za koje se čini da su konstitutivni za rat:\n1. U ratu se gube moralne razlike u okviru protivničke grupe. Kada kažemo moralne razlike, mislimo na, u miru uobičajeno, razlikovanje između ljudi koji su skloni da počine neki moralni prestup i "poštenih" ljudi. Rat tendira da ovu razliku u gledanju na pripadnike druge grupe izbriše i sada se mogu čuti primedbe da su "svi oni isti", čak i od osoba koje se sećaju da taj stav ranije nije važio. Sama pripadnost grupi dovoljan je razlog da se njen član tretira kao zlonameran, da se ne želi s njim imati ništa i da se posmatra kao moralno pokvaren.\n2. Pošto je rat kršenje ispravnih moralnih načela kroz pogrešan način da se sukobi reše, on u principu povlači odgovornost i osudu onoga ko ga je izabrao i pokrenuo. Zbog toga strane u sukobu rat ne predstavljaju kao sukob dve nelegitimne i kažnjive volje, nego skoro uvek kao kažnjavanje druge strane zbog njenih moralnih prestupa, jer je nasilje koje je deo kažnjavanja naravno legitimno. To znači da rat briše moralnost i racionalnost iz postupaka druge strane. Oni više ne rade ništa dobro; nikada, na primer, ne brane sebe ili svoje legitimne interese, već uvek čine zločine iz želje da čine zločine. Dakle, postupci druge strane u ratu spadaju isključivo u grupu nedozvoljenih, zločinačkih postupaka. (Obrnuto, postupci naše grupe spadaju isključivo u grupu dozvoljenih postupaka, nije moguće da je neki pripadnik naše grupe učinio zločin u odnosu na drugu grupu.)\n3. Neprijatelji u ratu su ne samo svi isti i skloni da čine samo zločine, nego i nemaju moralnu sposobnost. Njihove moralne ocene ne treba uzeti za ozbiljno, jer su oni svojim postupcima, istorijom i na svaki način pokazali da nemaju "moralno čulo", da ne razlikuju dobro i zlo. Kada se postupa prema njima zato se može postupati kao prema nekome ko samo formalno postoji, a zapravo se ne javlja kao član opšte ljudske zajednice kome je moguće učiniti nepravdu ili zlo. Čak i ako se nekad povrate iz ovog stanja moralne obamrlosti, ono što im je u međuvremenu učinjeno treba da shvataju prema kriterijumima protivničke strane iz tačke 2, kao kaznu za svoja nepočinstva u vremenu u kome nisu imali svest o moralu.\n4. U ovom totalnom ratu protivnička strana u stvari nema legitimne van-moralne interese. Pravi ideološki rat je rat za poništenje druge grupe, zato strana koja forsira rat ne staje kada interesi protivničke strane budu svedeni na neku legitimnu meru. To znači da će moralna logika kojoj je svojstveno da poništava postupke koji su moralni prekršaji, biti proširena na sve postupke i prava protivničke strane, tako da će i oni sukobi, koji bi po svojoj logici morali da se rešavaju kompromisom ili takmičenjem, biti tretirani kao sukobi u kojima je potrebno delegitimisati svako pravo druge strane. Drugim rečima, van-moralni sukobi biće tretirani kao moralni u kojima protivnička strana nema legitimnih interesa, kao što se interes zločinca da čini zločin ne uzima u obzir u moralnim ocenama.\nAko rezimiramo ove norme rata u jednoj rečenici, to znači da se za onoga koji bira da bude u ovom negativnom ratu sa drugom grupom, ta grupa sastoji od među sobom jednakih, moralno sablažnjivih članova koji svakim svojim postupkom potvrđuju taj svoj status i koji zbog toga nisu ovlašćeni na bilo koje pravo.\nIli, preciznim formalnim jezikom:\n1. Skup moralno ispravnih članova protivničke grupe je prazan skup.\n2. Skup koji sadrži njihove pozitivne postupke i motive je prazan skup.\n3. Skup situacija u kojima je potrebno uzeti u obzir njihove moralne sudove je prazan skup.\n4. Skup koji sadrži njihove legitimne interese je prazan skup.\nDakle, u jednoj rečenici: oni je prazan skup.\nIako se eksplicitno poštovanje ovih normi najviše vidi u toku nekog oružanog rata, one su sasvim opšte: moguće je primeniti ih na neku grupu unutar društva sa kojom se po prirodi stvari nikada neće voditi pravi rat, moguće je da se ovih normi pridržava pobednik u nekom ratu, kao i gubitnik u njemu, i, ono što je najvažnije, one su nezavisne od trajanja samog oružanog rata. Oružani rat, u kome se stvaraju realni razlozi za podozrenje i neprijateljstvo između grupa, doduše, može da umnogome pribavi kvazi-razloge za ovaj ratni ideološki stav, međutim, jedna od glavnih stvari u vezi s tim jeste da ideološki rat ne nastaje zbog oružanog rata, nego je on jedan od njegovih najmalignijih uzroka, i može da se neopaženo provuče i u vreme mira. Podozrenje, ogorčenje, osećaj nepravde, i sve ono što prati pravi rat, u stvari nisu ni u kakvoj logičkoj vezi sa ideološkim ratom. Ideološki rat može da se vodi, i obično se vodi, iz sasvim nezavisnih, naravno, nelegitimnih razloga. Tako možemo da zamislimo neki viteški oružani sukob u kome nema rata ideologije, dakle nema usvajanja ovih pobrojanih normi i moralnog poništavanja protivnika, dok, s druge strane, moguće je usvojiti ove norme kao nastavak rata i kada pravi rat prestane. Ideološki rat je moguće voditi iz fotelje u stanu, moguće ga je voditi celog života, moguće ga je prikrivati ispod maske objektivnih, univerzalnih ili pacifističkih sudova.\nNeki naši ideološki ratovi\nIako je korisno da se ideološki rat opiše sa apstraktne strane, na žalost, ni naše podneblje ni naši životi nisu oslobođeni od ratova, već pre okupirani ratovima, pravim i onim koje se vode iznad naših glava, u sferi ideologije. Nije lako ni nabrojati subjekte koji su u ratu: to su politički blokovi u Srbiji među sobom, doduše, sa prelaznim oblicima od jedne krajnosti u drugu, zaraćeni delovi naroda Srba i Hrvata, Rusija i Zapad itd. Razlozi za toliki broj verbalnih, nevidljivih ratova višestruki su. Najpre, mi u stvari živimo u vremenu ideologije, u tom smislu da je nepristrasna istina delegitimizovana, i u vremenu post-ideologije u smislu da su monolitne ideologije zamenjene slobodnim izborom osnove ideologije. Ideologija sada može biti pripadnost bilo čemu, posvećenost bilo kom skupu ideja.\nSigurno je da se najeksplicitniji primeri ideološkog rata mogu naći u govoru nacionalista u novostvorenim državama na prostoru ex-Jugoslavije. U svim tim državama (1) na vlasti su ljudi koji su se tu našli jer su pokušali, uspešno ili neuspešno, da ostvare ratne ciljeve svojih nacija, i ratna ideologija je njihov prirodan način mišljenja. Za popunjavanje primera koji ilustruju poštovanje gornjih normi rata dovoljno bi bilo proći rubriku Greatest shits u splitskom Feralu ili pogledati brojeve Velike Srbije ili Politike iz ratnih dana. Sve što je onda postojalo u zaoštrenom obliku, u nešto razblaženijem obliku je prisutno i danas. Matrice ovih govora su sasvim ekplicitno ratne: i u Hrvatskoj i sve više u Srbiji, u delu javnosti postoji jasno i oštro odvajanje grupa - Hrvata i Srba (2) - na koje se primenjuju sve norme rata.\nMeđutim, ono što će nas prevashodno interesovati nisu ovi eksplicitni izlivi ratne retorike, već nešto mnogo neočekivanije i suptilnije. Naime, rasprava koja se vodi o odgovornosti za rat, katarzi i suočavanju sa zločinima, takođe je u stvari jedan, za mnoge aktere sasvim nesvestan, primer ideološkog rata. Ovakva priča o suočavanju sa prošlošću samo na spoljašnji, pogrešan način vodi pomirenju, dok je u sebi nastavak rata drugim sredstvima, kvazi-univerzalističko povlađivanje jednoj strani u ratu. Ovde prvenstveno mislim na način na koji se u delu Druge Srbije (3) govori o kolektivnoj krivici, odgovornosti za rat, statusu građana Srbije i same Srbije i država i entiteta u kojima postoji značajan broj Srba.\nNajbolje ćemo to pokazati ako se držimo istih onih normi koje smo opisali ranije.\n1. Priča o kolektivnoj krivici ili nešto ublaženijoj kolektivnoj odgovornosti građana Srbije za rat iz devedesetih nije ništa drugo nego primer gubljenja moralne razlike između pripadnika grupe u ratu. Kolektivna krivica radi upravo to: sada nije važno da li je neko počinio neki zločin ili učinio nešto što ga podržava i omogućava, nego je krivica jednako pripisana svima.\nKao argument za postojanje kolektivne odgovornosti ili krivice, često se navodi da je ta tvrdnja o kolektivnoj krivici u stvari sredstvo protiv neprihvatljivog stava da nas se zločini naše grupe ili čitav rat ne tiču samim tim što u njemu nismo učestvovali ili ga nismo podržavali. Međutim, iako je takav stav zaista amoralan i neprihvatljiv, odatle ne sledi da je pojam kolektivne krivice legitiman. Odgovornost u odnosu na neki zločin u ovom smislu, postoji čak iako nikakve krivice u odnosu na taj zločin nema. To je zato što je za kažnjavanje zločina zadužena država kao organ zajednice, a ne ovaj ili onaj pojedinac i ako država ne kažnjava zločince to je znak da stvar koja se tiče svih i za čije funkcionisanje su odgovorni svi, ne funkcioniše. Ova odgovornost nema nikakve veze sa bilo kakvom povezanošću ili krivicom u odnosu na zločin, nego sledi iz same pripadnosti zajednici. Ali ovaj realan, ali apstraktan apriori političke i moralne zajednice, nije ono što zagovornici kolektivne krivice podrazumevaju. Upravo to što se u argumentima kojima se pokazuje da postoji kolektivna krivica javljaju spekulacije o broju ljudi koji su podržavali Miloševićev režim, o razmerama zločina itd, pokazuje da oni izgleda ne misle na ovu odgovornost koja sledi iz članstva u zajednici (a koja niti je odgovornost za zločin, niti je krivica za njega) nego se trude da fizički povežu što više ljudi sa samim zločinom da bi pokazali da postoji kolektivna krivica ili odgovornost. Međutim, u ovim argumentima ostaje nerešiva protivrečnost između fizičkog povezivanja što više ljudi sa zločinima, i cilja da se svi učine odgovornim za njega. Jednostavno, univerzalna odgovornost nema nikakve veze sa realnom povezanošću sa zločinima, već sa moralnim apriorijem uspostavljanja zajednice; ako se preko argumenata povezanosti sa zločinom želi postići da svi budu odgovorni za zločin, tada se ne govori o moralnim principima već se želi nešto potpuno drugačije, da se svi pripadnici druge grupe povežu sa nečim negativnim - to je želja da se postigne da nema čak ni tog jednog koji svojom pravednošću može da rekonstruiše moralni status grupe. Rat o kome govorimo uvek teži da dovede do ovog krajnjeg rezultata, jer samo prazan skup moralnih subjekata omogućava totalnu pobedu, pobedu koja nema veze sa realnošću.\nSrbija, kao i ostale države koje su učestvovale u tim ratovima, ima problem suočavanja sa prošlošću, ali taj problem je problem zajednice u kojoj su ratne struje jake i koje je razaraju iznutra. Nikuda se u rešavanju tog problema ne stiže, ukoliko se ljudi ubeđuju da su krivi ili odgovorni za zločine samim tim što su Srbi ili građani Srbije, a dodatno je, doduše iz nezavisnih razloga o kojima ćemo sada govoriti, loše ako se samo na srpsku stranu primenjuje ova strategija.\n"Čišćenje u vlastitom dvorištu"\nČuvena fraza o dužnosti da "svako počisti (4) u svom dvorištu" takođe ima kvazi-univerzalističko opravdanje, najpre u činjenici da se govor o zločinima drugih često shvata kao poziv na rat i izložen je stalnoj opasnosti da bude pristrasan. Osim toga, samo o zločinima drugih će govoriti naša strana koja je opredeljena za rat i zaista je potrebno naglasiti razliku u odnosu na taj stav. Ali čišćenje samo u svom dvorištu kao pravilo koje bi trebalo da zameni pravila rata, nema nikakvu snagu moralnog principa. U praksi, "čišćenje u svom dvorištu" će značiti da se u javnom govoru Srbije osuđuje govor o zločinima druge strane, čime se skup njenih zločina ostavlja prazan, a pojavljuju se samo zločini vlastite strane, čak retorički pojačani, ne bi li se postiglo osvešćivanje kolektivne krivice. Rezultat je upravo onakav kakav traži ratna logika: jedna grupa će biti prikazivana samo preko zločina koje je počinila, čak na pojačan način, dok će druga biti pošteđena pominjanja njenih zločina, dok će, u svrhu ublažavanja neprijateljstava i ratnih predrasuda vlastite strane, druga grupa čak biti prikazivana isključivo pozitivno.\nJedan od posebno jasnih slučaja u kome se videla ova logika dvostrukih standarda za strane u ratu bio je opis Hrvatskog proleća iz sedamdesetih kao demokratskog pokreta koju je Sonja Biserko dala u jednom intervjuu, ako se dobro sećam, Blic Njuzu pre nekoliko godina. Dakle, samo zato što je na hrvatskoj strani, pokret koji je očigledno sadržavao jak element nacionalizma, koji se graničio sa latentnim šovinizmom, koji se dešava bez ikakve veze sa stvarnim demokratskim principima, vođen od strane aparatčika komunizma, opisuje se jedino pozitivnom odrednicom demokratski, valjda uz argument da je imao dobar odziv u masama. Ovde se jasno vidi praktično retuširanje činjenica o jednoj strani u ratu. Isti taj odziv u masama će na suprotnoj strani biti dokaz populizma i, kasnije, masovne podrške zločinima. Postoje i drugi posredni načini da se jedna strana u ratu očisti od negativnih termina. Na primer, slika o tome da je srpska strana kriva za ukupan rat, tako da su čak i zločini druge strane samo reakcija, znači, nevoljna radnja za koju ne postoji prava osuda. Ili, da je proterivanje iz Krajine u stvari bilo režirano od strane srpske strane gde se ponovo implicira da hrvatska strana nema nikakve krivice za to itd. (5) Zapravo, mislim da bi moglo da se tvrdi da je po ovim pitanjima striktno provedena logika skidanja svih krivica sa jedne strane. Daleko od toga da sam se bavio iščitavanjem svih brojeva Helsinške povelje ili Peščanika FM, ali sam prilično siguran da ni u jednom broju ne postoji jasan prigovor na ovu praksu. Najviše do čega su razni autori tu verovatno išli je da ove figure makar ne ponove.\nOno što je ovde važno jeste da za sve ovo sužavanje i iskrivljavanje istine mogu postojati samo pomenuti ili neki drugačiji spoljašnji razlozi. S jedne strane, ova priča tačno odgovara potrebama ratne logike suprotne strane i lako će biti uklopljena u nju. S druge strane, ne postoje nikakvi principijelni razlozi zbog kojih ne bi trebalo raditi na realističnoj slici rata i na ujednačenom kažnjavanju svih zločina. To što jedna grupa hoće da goni počinioca zločina prema pripadniku druge grupe, znak je da ona želi da izađe iz logike rata, odnosno da želi da se ponaša isto kao da je žrtva bila iz vlastite grupe ili iz neke zajedničke grupe (čovečanstva). Ne samo to, zajedno sa žrtvom u vlastitu zajednicu se prima i onaj koji na nepristrasan način govori o zločinima, iako je pripadnik druge grupe. Kada tražimo da se čisti samo u vlastitom dvorištu u stvari sasvim precizno radimo na održavanju logike rata, jer podrazumevamo da nešto u pripadniku druge grupe onemogućava da se bavi našim zločinima i obrnuto, što je naravno besmisleno i ne postoji kao pravilo ni u jednoj oblasti duha.\nU okviru svake od strana pravog rata postoje ljudi koji pokušavaju da objasne kako je moguće da je rat izbio, kako je moguće da je najčešće suprotna strana od vlastite, ali i vlastita strana, krenula u rat i izabrala ga. Pošto je namerno izazivanje zla uvek oštrija optužba, primenjuje se i blaža optužba o neznanju. Oni rade to što rade jer su, da tako ukratko kažemo, moralno nepismeni. Nevolja sa ovim stavovima je u tome što se univerzalni principi koji se primenjuju u ovim ocenama uvek u primeni iskrivljeni prema potrebama rata, pa je tako ta u potpunosti nerazumljiva radnja koja je izazvala rat ili je njegov deo, tek posledica neznanja, bilo o moralnim principima bilo o činjenicama vezanim za rat. Ono što nas interesuje jeste da je ova argumentacija uvek pomerena prema potrebama ratnih strana. Ona dakle ide ovako: 1. Mi nismo učinili nijednu radnju koja bi opravdala neprijateljstvo, pobunu ili kažnjavanje 2. Onda su sve radnje druge strane iracionalne i neopravdane, 3. ali nisu isključivo posledica zle namere, već i moralnog neznanja. Problem je u tome što je, najčešće, tačka 1. zadata normama rata, koje odvajaju strane tako da su postupci jednih uvek ispravni, a postupci drugih uvek iracionalni prestupi, posledica mržnje i nečasnih želja.\nU slučaju koji razmatramo lako je setiti se da su postupci srpske strane u ratu bezbroj puta bili objašnjavani sličnim razlozima. Sećam se jedne naučne ankete sa početka devedesetih u kojoj su razlozi događaja u bivšoj Krajini u Hrvatskoj, kao i ponašanja Srba, bili pripisivani isključivo iracionalnoj želji da se ne živi zajedno sa Hrvatima. U Srbiji je razvoj situacije sa izborima, na kojima je dugo pobeđivao Milošević, često objašnjavan ukupnom nepismenošću (6) većine u Srbiji, koja onda naravno povlači i moralnu nepismenost. Postoje brojni primeri u kojima se oduzima moralna kompetencija ljudima u Srbiji: sve ono negativno slikanje Srbije u radovima Druge Srbije ili poziv Sonje Biserko na okupaciju Srbije posle bombardovanja iz 1999, u stvari su izraz pristajanja na sliku građana Srbije kao žrtava moralnog neznanja. U toku nedavne emisije Otvoreno na HTV koja se bavila slučajem presude trojici optuženih za zločin u Ovčari u tribunalu u Hagu, Sonja Biserko je rezimirala da je i ta blaga presuda skandalozna, a između ostalog i ne dovodi do željene katarze u srpskom društvu. To je ilustrovala činjenicom da su optuženi u Hag odlazili uz državnu pratnju, maltene kao heroji koji se žrtvuju za srpsku stvar, što svedoči o tome da se srpsko društvo još nije suočilo sa zločinima. Međutim, iako se ova situacija može ovako tumačiti, ono što je skrivena "slepa mrlja" u ovoj priči jeste sitnica da su srspko društvo i država ovaj način ispraćaja u Hag direktno preuzeli od Hrvatske, s tim da u Srbiji nije bilo masovnih mitinga sa parolom "Svi smo mi ...", a što Biserko ne pominje. Ovaj stav, koji traži jednak tretman istih slučajeva, za Sonju Biserko je verovatno primer onoga što se ovde ne sme činiti, jer je jedna od glavnih potki koje se provlače u njenim tekstovima i izjavama stav da se ne smeju izjednačavati dve strane u tom ratu (7), da dakle nikad ne treba postupati isto u odnosu na te dve strane. U okviru ovakve matrice, hrvatska strana je naravno moralno pismena, toliko da nije moguće sumnjati u namere i ispravne kriterijume hrvatskih ratnih vođa. Da ovde navedemo i jedan sadržinski argument u prilog makar nekakvog početnog nijansiranja slike o ratovima iz devedesetih: verujem da niko od ljudi koji su prošli binom tokom demonstracija na Terazijama 1991. godine, uključiv i Vuka Draškovića koji je bio u zatvoru, ne bi vodio ni podržavao politiku koji bi na bilo koji način opravdavala ili vodila ka ugrožavanju prava bilo kog naroda ili pojedinca u ex-Jugoslaviji. To što u Zagrebu u to vreme nije bilo takvih demonstracija, govori o tome da je Tuđman sa svojom okolinom mogao da ima veću podršku hrvatskih građana u tom trenutku, nego što je mogla da ima Miloševićeva ratna politika. Uopšte, iako su "tenkovi iz Srbije išli u Hrvatsku, a ne obrnuto", u Hrvatskoj je uvek, pa i sada, ratna logika bila mnogo konsekventnije provedena kroz sve društvene sfere, a tome nikada ne mogu biti dovoljan razlog neke činjenice iz realnosti, pa ni pomenuti tenkovi, nego je ta logika uvek izraz izbora pogrešnih moralnih principa od strane dela društva koje svoja mišljenja silom vlasti nameće svima.\nIako je nastala u okviru logike koja bi mogla poslužiti da građane spase od direktne optužbe za zle namere, ova priča o moralnoj nekompetenciji jedne strane u stvari predstavlja potencijalno mnogo goru stvar od optužbe za zle namere. Zle namere su prolazne i ne uključjuju obavezno ideju o moralnoj nekompetenciji. Nasuprot tome moralna nekompetencija, budući da se nijedna kompetencija ne stiče preko noći, trajno stavlja građane Srbije u položaj u kome su im potrebni moralni straratelji, što takođe na duži rok priziva ovu ili onu autoritarnu vladavinu. Tako da su optužbe za moralno neznanje, kao posledica ratnih događanja iz devedestih, samo poslužile da stara autoritarna matrica dobije novu hranu. Ovim ne želim da kažem da su svi ljudi u Srbiji osvešćeni o tome šta su ispravni moralni principi; istina o tome verovatno se kreće oko procenata koji postoje u svim narodima, a na takve podatke, ako uopšte mogu da se sakupe, trebalo bi gledati i sa opravdanom benevolencijom u odnosu na vlastiti narod. Međutim, jasna tvrdnja o nekompetenciji celog naroda ili većine, može da ima svoj razlog samo u ratnoj logici.\nU konkurenciji među narodima, osim individualnih prava, igraju ulogu i kolektivna prava. Svaka nacija, u okvirima nekih univerzalnih pravila, ima pravo na samoopredljenje, na uređenje vlastitog života prema svojoj meri, na slobodu itd. Ova kolektivna prava ne mogu se regulisati moralnim pravilima jer zavise od prevelikog broja faktora, dakle, ona pre spadaju u dobra koja se ostvaruju u konkurenciji sa drugim narodima, nego u zagarantovana prava koja imaju svi samim tim što postoje. Ovo pogotovo važi za sporove oko granica i samoopredeljenja koji su bili uzroci ratova na prostoru bivše Jugoslavije. To znači da neko ko se prvenstveno brine o ljudskim pravima u ovim sporovima ne treba da bude pozvan da odlučuje u korist jedne ili druge strane, jer spor ne spada u domen kojim se on bavi. Ako pogledamo stavove Druge Srbije o pitanjima kolektivnih prava, opet se vidi da se ovaj stav napušta u korist arbitriranja o kolektivnim pravima sa kvazi-univerzalističkih, kvazi-moralnih pozicija. Tako će predstavnici Druge Srbije biti eksplicite ne samo za raspad stare Jugoslavije po postojećim državnim granicama, nego i za ukidanje Republike Srpske, raspad zajednice Srbije i Crne Gore i odvajanje Kosova od Srbije, iako se ni u jednom od ovih slučajeva ne radi o ljudskim pravima, već o kolektivnim pravima. (8)\nNaravno, sasvim je očigledno i da je ovo odlučivanje uvek prima facie na štetu srpske strane ili makar suprotno željama većine stanovništva Srbije u određenom trenutku, kao i u potpunom skladu sa željama nacionalista u Hrvatskoj ili na Kosovu i u Crnoj Gori. Kod mnogih ljudi koji su zastupali ove stavove verovatno postoji uverenje da će apsolutnim poništavanjem kolektivnih prava srpske strane doći do magijskog oživljavanja stare Jugoslavije - jer će srpski nacionalizam koji ju je navodno rasturio biti potpuno anuliran - ili makar do bezupitnog povratka među ljude i normalne članove, recimo, evropske zajednice, i pored strašne slike o Srbima iz devedesetih. Međutim, obe nade su uzaludne, a čak i da su tačne to ne bi bio razlog da se radi nešto što nije deo normalnog poretka među narodima i ljudima. Svaki narod i svi ljudi ovlašćeni su na jednaka kolektivna i ljudska prava - samo komplikovanost odlučivanja o sukobima između ovih prava čini da izgleda da to nije tako.\nUopšte, u Drugoj Srbiji postoji jako uverenje da je jedina alternativa nacionalizmu poništavanje etničkih razlika u okviru nekih većih zajednica. To međutim, nije ni dobro ni tačno. Jugoslavija se neće obnoviti, ne samo zbog toga što se istorija teško vraća unazad, već i zbog toga što je princip koji još uvek važi u misli Druge Srbije o gornjoj alternativi, prevaziđen. I dobro je što je tako, jer je prethodno poništavanje bilo rezultat straha i grča koji je prozrokovala prošlost. S druge strane, normalnim ljudima u Hrvatskoj ili BiH sigurno ne smeta bilo kakvo kolektivno pravo Srba, ono može da smeta samo nacionalistima, koji su rat iz devedestih samo prebacili u sferu kvazi-principa ratne logike.\nO svim ovim problemima može se razgovarati bez prihvatanja ovih stavova Druge Srbije. Na zločine se može odgovoriti bez pojma kolektivne krivice, može se govoriti istina o celini ratova, ne mora se vlastiti narod posmatrati kao moralno nezreo i ne moraju se konsekventno poništavati sva kolektivna prava vlastite strane.\nNema nijednog principa ili bilo kakvog univerzalno važećeg pravila koji bi podržavao ove stavove. Sva opravdanja ovih stavova mogu biti ili utilitarna ili samo naizgled konsekventna.\nDakle problem sa ovim stavovima je u tome da oni ne vode kraju rata u sferi duha, ne vode pomirenju, nego samo reprodukuju ratnu logiku u toj sferi, pri tom je oblačeči u lažno moralno odelo, što problem čini još teže otklonjivim. Iako su primeri koje smo navodili često bili iz savim nedavnog vremena, ovi principi dominiraju barem u prošlih 15 godina i kompulzivno se ponavljaju, tako da je pitanje da li je uopšte moguće da se oni osveste. Da završimo ovu priču sa primerima, jednim još sasvim aktuelnim tekstom Vladimira Arsenijevića: "Naše crnje, naši neprijatelji" u kome su na malom prostoru, ponovljene sve mantre ratne logike iz devedesetih: 1. generalizacija: "Srbija", "srpsko društvo", "naši mladi", (dakle, uvek u celini, bez ograda) 2. koncentracija negativnih termina, bez pozitivnih: "savremeno srpsko društvo, zlo i bolesno kakvo jeste", "Srbija je danas tužna, zaostala, desničarska, palanačka državica, ksenofobična, nepoverljiva, dozlaboga konzervativna, skučene, tabloidske svesti, dezorijentisana iznad svega – ponekad se čini da iz ovog kovitlaca zaista nema pravog izlaza." 3. gubljenje moralne kompetencije: "Denial je jedna od najvažnijih novih srpskih osobina, toliko nova da čak ne posedujemo ni pravi naziv za nju... A upravo taj denial, tako hladan prema ljudskoj patnji, tako nesposoban da propusti čak i elementarno saosećanje", "Naši mladi danas mrze bez ikakvog suzdržavanja, s lakoćom i uživanjem". 4. presuđivanje o kolektivnim pravima: " Neizbežni »gubitak« nekadašnje južne pokrajine" itd. Ponavljanje ovih matrica je postalo skoro instinktivna radnja, koja se nikad ne opravdava niti se o njoj razmišlja.\nTo što se ove norme rata ne mogu odbraniti kao moralni principi, pokazuje da su one posledica upliva nečeg drugog u principe, što je naravno teže otkriti od toga da su sami principi neispravni. U konkretnom slučaju pitanja vezanih za prošli rat na području Jugoslavije, vidljivo je da se svi ovi stavovi Druge Srbije slažu sa stavovima hrvatskih nacionalista. Naime, očigledno je da upravo hrvatski nacionalisti ne vide razlike među Srbima, vide u Srbiji samo loše strane, oduzimaju im svaku moralnost i naravno žele da su njihova kolektivna prava što manja. Ja ne mislim da su motivi za ove stavove isti, barem kod velike većine zastupnika ovog mišljenja u Srbiji, ali bi sličnost ovih stavova sa stavovima hrvatskih nacionalista, makar mogla da povratno baci svetlo na ovaj izbor posmatranja rata. Hrvatsko društvo nije nikakav monolit moralnih gromada, koje sve skupa treba da dobiju naše poštovanje (i izvinjenje), nego pre slučaj u kome su najbolji članovi tog društva morali čak da napuste Hrvatsku početkom devedesetih, kao što su učinili Branimir Štulić ili Dubravka Ugrešić. Nema nikakvog smisla da se na autoritaran način proizvodi slaganje sa stavovima hrvatskih nacionalista u Srbiji, zarad pomirenja. Tako neće doći do pomirenja, a sve i da je to pravi put ka pomirenju, kao što nije, on vodi preko pogrešnih stavova te je opet pogrešan, sam po sebi.\nRat u ideologiji\nOvo ovde predloženo tumačenje ideološkog teksta, kao teksta kojim se vodi prikriveni rat protiv nekoga, rat kome je cilj da ovaj nestane iz nekog takmičenja ili čak i iz ljudskog roda, bitno je iz više razloga.\nNajpre, ono skreće pažnju na pravi smisao ideološkog govora. Cilj ideološkog govora nije bilo kakav opis realnosti, već isključivo nanošenje štete protivniku. On kaže: nemojte biti u toj grupi ili uz tu grupu, ona je sva moralno korumpirana, posvećena zlu, iskvarenih moralnih načela i posledično bez ikakvih prava. Naravno, u ideološkom tekstu ove norme najčešće neće biti ovako iskazane ali njihova gvozdena logika zbog toga neće biti ništa manje poštovana. To ne znači da u ideološkom tekstu neće biti i onoga što je tačno, ali će ono što je tačno uvek biti raspoređeno prema normama rata, ono što je negativno ići će na protivničku stranu, i ništa pozitivno neće ići u tom pravcu, dok opet ništa negativno neće biti pripisivano vlastitoj strani. Taj novi formativni princip u stvari stvara vlastitu realnost, sasvim drugačiju od prave realnosti. To je i razlog zašto se sa ideološkim govorom teško razgovara, jer on zna, barem nesvesno, da je njegov cilj delovanje na realnost u nekom pravcu, a ne otkrivanje same realnosti - ovo otkrivanje samo može da zamagli pravi cilj ideološkog govora, da promeni njegove registre i zamuti nameravano značenje.\nDa pomenemo samo primere takvih tekstova iz poslednjih nedelja. Vilijam Montgomeri: "Rusija i Srbi su precenili svoje karte" (9). Ovde Montgomeri Rusiju povezuje sa blizu dvadeset (10) negativnih pojmova, dok Ameriku i Zapad samo sa neutralnim ili pozitivnim pojmovima. U kontekstu ovog rata između Rusije i SAD gube se inače značajne razlike republikanci--demokrate itd, a ostaje samo jasna ideološka borba. Način na koji se formira takav tekst, iako koristi podatke iz realnosti, raspoređuje ih isključivo prema ideološkim potrebama u kojim cilj sagledavanja ukupne realnosti ostaje apslolutno nevažan. Drugi primer može biti Belzebubova zemlja (11) Teofila Pančića, gde je opet princip isti, sve činjenice koje Pančić navodi verovatno su tačne, ali su one iskorišćene da se ponovo jedna strana u ratu označi izrazito negativnim terminima, dok se u samom tekstu druge strane niti pominju niti označavaju tim terminima. Uobičajena odbrana od ovakvog prigovora kaže da te druge strane nisu tema, ali to je samo izgovor, one najpre nikad nisu tema, a drugo nije tačno da u ovom tekstu one nisu tema - svaki tekst o ratu na simboličkoj ravni skicira ukupnu istinu o njemu. A ukupna istina, za koju Pančić smatra da je korisna da se saopšti, je upravo ova crno-bela slika.\nUočljivo je, međutim, da se ovakva realnost bez realnosti brani izrazito autoritarnim sredstvima. Kritičar ove prakse može da očekuje jedino da se nađe u gore opisanoj ratnoj situaciji poništavanja. S tim da će to sada biti retorički rat u kome se norme rata, zbog izmenjene sadržine u kojoj se rat odvija, menjaju: sada je onaj koji govori isti kao svi pripadnici njegove strane, njegove rečenice su besmislene, pogrešne, u njima nema ničeg istinitog, njegovi kriterijumi su pogrešni, a ceo njegov tekst je najpametnije ignorisati, ako ne, rutinski iskritikovati ponavljanjem starih stavova, a ako treba i napasti.\nOno što ovde treba nekako postići je da se ova ratna logika napusti. To ne znači da bi trebalo sve potopiti u nekom mrtvom moru u kome su svi odustali od sebe, ali bi sigurno trebalo odustati od ratnog tretiranja tih vlastitih stavova i ratnog tretiranja protivnika. Cilj napuštanja ove ratne logike nije nikakvo pomirenje u kome su sve krave crne, u kome svi misle isto i zaboravljaju sve što znaju, nego razgovor u kome bi realnost, neizmenjena ideološkim potrebama, počela da se pojavljuje. Ako je ovo i previše visoko postavljen cilj, skromniji cilj bi bio da javni govor barem delom ne bude govor koji se iscrpljuje u ratovima raznih grupa, koje poštuju jedino norme rata.\n1. zanimljivo je da je to najmanje slučaj baš u Srbiji.\n2. danas skoro da ne možemo ni imenovati "Srbe" i "Hrvate", a da same te reči ne prizivaju ratni govor, u kom se ove grupe tretiraju kao monolitne i jednoznačno negativne ili pozitivne. U govoru mira ovo su naprosto oznake za pripadnike naroda, koje automatski ne govore ništa o njihovim osobinama.\n3. Ovde koristim ovaj zbirni termin u nedostatku boljeg. Time ne želim da kažem da svi pisci koji se javljaju u okviru Druge Srbije (na primer u rubrici Druga Srbija na www.peščanik.net) imaju iste ili te određene stavove koji su ovde opisani. Međutim, isto tako nije tačno da ove stavove imaju samo određeni pojedinci. Svakako je sigurno da meni nije poznato da su se u okviru Druge Srbije ovi stavovi kritikovali na način na koji je to ovde učinjeno.\n4. Čini se je da reč "čisto" pouzdan znak da smo u blizini pogrešne predstave o moralno ispravnom. Osim "čišćenja u svom dvorištu" tu su i "moralno čisti politički stavovi" i "etničko čišćenje".\n5. Tekstovi i intervjui Sonje Biserko zaista predstavljaju pravi spektakl potpuno konsekventne ratne logike i natezanja činjenica u pravcu totalno negativne slike o Srbiji. Na primer, intervju Vremenu iz februara 2000. u kome Biserko Srbiju povezuje sa nacizmom, komentariše vlastiti zahtev za njenom okupacijom, označava je kao primaran uzrok rata, dok sve političke snage u Srbiji (uključiv i Zorana Đinđića) povezuje sa nacionalizmom, DB, Arkanom. Ništa se nije promenilo ni danas, tekst Konstituisanje alternative u Srbiji pronašao sam na sajtu LDP Zemun, u uglu stranice stoji Đinđićeva slika, a na stranici je i tekst člana političkog saveta LDP u kome se kaže: "Svih tih 15 godina dominirala je nacionalna ideologija na kojoj su se ogledale manje-više sve političke partije, izuzev Građanskog saveza Srbije, SDU, Lige socijaldemokrata Vojvodine i nekoliko manjih manjinskih partija koje su konzistentno zagovarale građansku, proevropsku opciju. To je ujedno bila i jedina politička alternativa u odnosu na dominantni koncept rešavanja srpskog nacionalnog pitanja, ratova i Kosova."(moj kurziv)\n6. Ovaj argument je inače bezbroj puta ponovljen u javnosti u poslednjih 15 godina.\n7. U terminologiji hrvatske ratno-nacionalističke javnosti ovo se kaže frazom da se ne mogu izjednačavati "agresor" i "žrtva". Sonja Biserko, međutim, svaki otpor prema stavovima da je rat jednoznačno izazvala srpska strana i da je samo ona odgovorna za sve u njemu naziva "relativizacijom".\n8. Naravno, uvek se nađe neko da matricu još malo rastegne: "Rešenje za zaustavljanje šovinizma i nasilja u Srbiji je da Vojvodina dobije status Hongkonga, a Kosovo nezavisnost." (Pavel Domonji, politikolog, Dnevnik, 08.11.07.)\n9. Danas, 3-4.11.07.\n10. Evo ih prepričanih: Putin je agresivan, preti, krši sporazume, želi dominaciju, želi kontrolu, pokazuje neprijateljski stav, radikalan je, vrši opstrukciju ..itd. Nasuprot tome, zapadne akcije su samo pod navodnicima "agresivne" i "zveckaju sabljama". Kao da trenutno Rusija ima 150.000 vojnika u okupaciji druge zemlje, a ne SAD.\n11. Objavljeno na www.peščanik.net


Uspešna ulična akcija u Novom Sadu o BPP za građane - B1 Portal\nUspešna ulična akcija u Novom Sadu o BPP za građane\nStruka i razumljiv jezik\nProjektni tim Grupe Budi jedan, 1.9.2021. god.\nAko smo radi da osvestimo i adekvatno informišemo što širi krug ljudi, a da to bude transparentno i u najkraćem mogućem roku, treba prići građanima potkovan stručnim znanjem, a razumjivim jezikom, na način na koji im to najviše odgovara - još jednom se pokazalo da je direktan razgovor s građanima ono što daje najbolje rezultate, pa i, ili pogotovo, kada je informisanje po određenoj temi u pitanju. Tako je i bilo u nedavnoj akciji Grupe Budi jedan (B1) u Novom Sadu na Trgu republike.\nKako bi što više građana/ki Novog Sada bilo informisano o Zakonu o besplatnoj pravnoj pomoći, tim Grupe Budi jedan sproveo je akciju na otvorenom i u direktnom razgovoru sa sugrađanima/kama odgovarao na pitanja ko, kako i pod kojim uslovima može da ostvari pravo na besplatnu pravnu pomoć (BPP).\nNadasve je ohrabrujuće što nas građani nisu obilazili, već s poverenjem prilazili našem informativnom štandu, sa strpljenjem saslušali pravnice iz pravnog tima Grupe B1, te rado, od naših aktivista, primili informativni letak sa osnovnim podacima o pravu građana na BPP. Bilo je i mnogo potpitanja o načinu kako doći do BPP, koji je put do toga i gde i kome građanin može da se obrati za besplatnu pravnu pomoć.\nAkcija je organizovana u okviru projekta "Budi jedan od aktivnih" uz finansijsku podršku Ambasade Kraljevine Holandije kroz MATRA program.


Republika / RHMZ i dalje najavljuje kišu, a evo kada možemo da očekujemo stabilnije vreme\nponedeljak, 24. 6. 2019.| 13:09\nRepublicki hidrometeoroloski zavod ponovio je da će se danas i sutra zadržati nestabilno vreme sa lokalnom pojavom obilnih pljuskova sa grmljavinom, kratkotrajnim gradom i olujnim vetrom, ali manje često u odnosu na prethodne dane, naročito sutra.\nU Srbiji će sutra biti promenljivo oblacno, toplo i sparno, mestimicno sa kisom i pljuskovima sa grmljavinom, a lokalno su moguće i kratkotrajne vremenske nepogode, mada manje česte u odnosu na prethodne dane.\nU Beogradu će sutra biti promenljivo oblačno, toplo i sparno, u pojedinim delovima grada povremeno sa kisom i pljuskovima sa grmljavinom.\nDuvaće slab i umeren severni vetar. Jutarnja temperatura 20 C, najvisa dnevna oko 30 C.\nOd srede stabilizacija vremena. Biće pretezno sunčano, a retka pojava kratkotrajnih pljuskova sa grmljavinom ocekuje se samo u brdsko-planinskim predelima.\nSrbija Beograd Vreme Kiša Društvo\nRHMZ izdao upozorenje na obilne padavine: Evo gde se očekuju pljuskovi


Laguna - Bukmarker - Draganu Velikiću svečano uručena Vitalova nagrada - Knjige o kojima se priča\nKnjiževniku Draganu Velikiću uručena je 24. decembra nagrada „Zlatni suncokret“, koju 19. put dodeljuje fabrika Vital iz Vrbasa.\nVelikić je zahvalio Vitalu i žiriju na nagradi i primetio da ona možda nije jedina u Srbiji koja u razmatranje uzima kompletnu književnu produkcju na srpskom jeziku, ali je svakako najprestižnija, o čemu svedoči i lista laureata na kojoj „nema slučajnih imena“.\nVrednost nagrade, smatra Velikić, ne čini samo novčani iznos, već pre svega umetnička snaga nagrađenog dela, pa zato, dodao je, „nije neumesno reći da i laureat nagrađuje nagradu“.\n„Nakon proglašenja, među prvima mi je čestitao Miljenko Jergović sledećim rečima: ’Dragi Velikiću, prenesi moje čestitke upravi fabrike Vital. To je fabrika sa najboljim književnim ukusom na ovim prostorima, a i mnogo, mnogo šire’“, ispričao je laureat.\nOn je izrazio uverenje da će Vitalova nagrada sigurno kumovati bar još jednom izdanju romana „Islednik“.\n„Ono što sam znao kada sam stavio tačku na roman, to je da će to biti knjiga sa najviše čitalaca i nisam se prevario bez obzira na nagrade“, rekao je Velikić.\nVladimir Gvozden, predsednik žirija, u kome su bili i Dragan Jovanović Danilov i Nikola Strajnić, rekao je da Velikić u romanu „Islednik“ izlaže anatomiju duše koja se bori protiv bolesti zaborava tako što, kroz igru sećanja i dokumenta, isleđuje vlastitu putanju u javnom i privatnom životu, pokazujući još jednom da složenost egzistencije ne nalazi iskupljenje u jednostavnosti pisanja.\nRoman je, po oceni žirija, zavodljiva priča o potrazi glavnog lika za načinom kako da prikaže „malu istoriju“, kako da sazda ljudski i književni lik vlastite majke, što uključuje opise intimnih trenutaka.\n„Žiri se opredelio za Velikićev roman, jer je u njemu prepoznao suverenu i snažnu pripovedačku kulturu koja se slila sa lepotom običnog života“, istakao je Vladimir Gvozden.\nDragan Jovanović Danilov se osvrnuo na književnu vrednost romana „Islednik“, ocenivši da on predstavlja personalizovanu, duboko ličnu vizuru sveta.\n„Velikić je na stranicama ovog romana, kroz tajanstvena ukrštanja sudbina, uspeo da vaspostavi magijski duh jednog iščezlog vremena i vaskrsne jedno vreme i njegove ličnosti“, rekao je Danilov i dodao da je pisac duboko uvučen u priču i iz pozicije autoislednika pokušava da istraži šta se desilo sa njegovom majkom.\nDanilov je naglasio da se Velikić sa romanom „Islednik“ pridružio značajnim piscima poput Petera Handkea i Alena Boskea, koji su pisali o fenomenu majke.\nMarko Abramović, generalni direkor kompanije Vital, koja obeležava 160 godina postojanja, izrazio je nadu da će nagrada „Zlatni suncokret“ biti podstrek za nova dela i u budućnosti biti doprinos očuvanju i negovanju pisane reči.


Kulturni centar ponos Zlatibora | Srbija | Novosti.rs\nKulturni centar ponos Zlatibora\nN. JANKOVIĆ | 27. jun 2019. 07:50 | Komentara: 1\nRasim Ljajić i Milan Stamatović otvorili velelepno zdanje. U modernu građevinu uloženo 230 miliona dinara\nZLATIBOR je dobio svoj Kulturni centar, u čiju je izgradnju i opremanje iz republičke i lokalne kase uloženo ukupno 227 miliona dinara. Lepu i moredno opremljenu građevinu, smeštenu u strogom centru, svečano su u sredu otvorili ministar turizma Rasim Ljajić i predsednik Opštine Čajetina Milan Stamatović, ističući da se ovom investicijom značajno unapređuje ponuda najposećenije srpske planine.\nU 1.925 kvadratnih metara smeštene su pozorišna i bioskopska sala, likovna galerija, biblioteka, konferencijske sale, medija centar, kao i osam soba i četiri apartmana. Sve to oplemenjeno je najmorednijom opremom.\n- Retko se dešava da u unutrašnjosti otvaramo kapitalne, velelepne i korisne objekte, koji će značajno doprineti ukupnom razvoju cele zajednice. Zahvaljujući razumevanju ministra Rasima Ljajića, uspeli smo da za dve i po godine projekat dovedemo do kraja - naglasio je Stamatović. - Ministarstvo je uložilo 45, Opština i naša lokalna turistička organizacija 182 miliona dinara.\nMinistar Ljajić je naglasio da Zlatibor beleži najveći rast, mereno povećanjem broja gostiju, za 94 odsto u odnosu na period od pre pet godina.\n- Vlada prepoznaje značaj Zlatibora na turističkoj mapi celog regiona, ali treba istaći da je ovo jedan od retkih slučajeva gde je država za kapitalni projekat izdvojila manje novca od lokalne samouprave i to je za svaku pohvalu - rekao je ministar Ljajić. - Nikakve dileme nismo imali da će ovaj objekat upotpuniti turističku ponudu i privući brojne turiste iz Srbije i inostranstva.\nKULTURNI centar Zlatibora građen je po najvišim standardima, a postaće oaza kulture čitavog regiona, mesto održavanja pozorišnih predstava, likovnih izložbi, umetničkih kolonija. Biblioteka "Ljubiša R. Đenić", čiji je osnivač Opština Čajetina, već je našla svoje mesto u novom zdanju.